
[bookmark: _Hlk10800391]Zadeva: Sklep o obračunavanju zdravstvenih storitev
Upravni odbor je na 6. redni seji 8. 4. 2026 sprejel Sklep o obračunavanju zdravstvenih storitev.
Služba ZZZS predlaga, da upravni odbor sprejme nov sklep, ki bo nadomestil dosedanji sklep. Z novim sklepom se ureditev obračunavanja zdravstvenih storitev spreminja zaradi:
· uskladitve z uredbo Vlade RS, ki ureja programe storitev obveznega zdravstvenega zavarovanja, zmogljivosti za njegovo izvajanje in obseg sredstev;
· predlogov ZZZS.
Priloge novega sklepa so priložene le v elektronski obliki ob upoštevanju 3. točke sklepa upravnega odbora, št. 9001-16/2019-DI/5 z dne 3. 12. 2019.
Članice in člane upravnega odbora prosimo, da pred obravnavo gradiva k tej točki dnevnega reda razmislijo o morebitnem obstoju nasprotja interesov po Zakonu o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) glede na zadolžitve, ki jih imajo poleg članstva v upravnem odboru, ter se na seji izločijo iz razprave in glasovanja; morebiten videz nasprotja interesov pa na seji razkrijejo.
dr. Irena Horvat Žnidaršič
vodja področja za analitiko in razvoj

mag. Robert Ljoljo
generalni direktor

po pooblastilu

Sladjana Jelisavčić, univ. dipl. ekon.
vodja področja zdravstvene analitike
in ekonomike

Priloga:
· Predlog Sklepa o obračunavanju zdravstvenih storitev

Predlog sklepa:
Upravni odbor sprejme Sklep o obračunavanju zdravstvenih storitev.

I. PREDLOG ČLENOV
[bookmark: _Hlk192428159]Na podlagi 11. točke prvega odstavka 22. člena v zvezi z 62. členom Statuta Zavoda za zdravstveno zavarovanje Slovenije (Uradni list RS, št. 87/01, 1/02 – popr. in 90/24) je upravni odbor Zavoda za zdravstveno zavarovanje Slovenije na 11. redni seji 19. 10. 2026 sprejel
SKLEP
o obračunavanju zdravstvenih storitev
I. Splošne določbe
1. člen
Ta sklep določa pravila za obračunavanje zdravstvenih storitev po posameznih vrstah in podvrstah zdravstvenih dejavnosti (v nadaljnjem besedilu: storitev), ki jih Zavod za zdravstveno zavarovanje Slovenije (v nadaljnjem besedilu: zavod) plačuje iz obveznega zdravstvenega zavarovanja izvajalcem zdravstvene dejavnosti (v nadaljnjem besedilu: izvajalec) in za katere se uporablja ureditev v dogovoru, kakor je opredeljen v zakonu, ki ureja zdravstveno varstvo in zdravstveno zavarovanje (v nadaljnjem besedilu: dogovor).
2. člen
Poleg izrazov, uporabljenih v dogovoru, izrazi, uporabljeni v tem sklepu, pomenijo:
1. evidenčni obračun je obračun storitve, ki ni podlaga za plačilo storitve, temveč je namenjen spremljanju vsebine dela izvajalca v tistih zdravstvenih dejavnostih oziroma programih, ki se plačujejo v pavšalu, ali za potrebe regresnih odškodninskih zahtevkov zavoda;
2. glavarina je določen znesek, ki se plača izvajalcu za zdravstveno obravnavo zavarovane osebe, ki ima pri izvajalcu izbranega osebnega zdravnika;
3. glavarinski količnik je enota mere za določitev zneska glavarine, ki je ločen glede na spol in starost zavarovane osebe;
4. kombiniran sistem glavarine in storitev je model plačevanja storitev v zdravstvenih dejavnostih, v katerih si zavarovane osebe izberejo osebnega zdravnika in na podlagi katerega je del prihodka izvajalca odvisen od glavarine, del pa od izvedenih storitev;
5. pavšal je v pogodbi z izvajalcem določen znesek, ki se plača izvajalcu za izvajanje zdravstvene dejavnosti ne glede na število opravljenih storitev;
6. skupina primerljivih primerov je sistem razvrščanja zavarovanih oseb glede na enake ali podobne diagnoze bolezni, za katere se pričakuje enaka ali zelo podobna poraba človeških, materialnih in finančnih virov za zdravstveno obravnavo zavarovanih oseb s temi, kar predstavlja podlago za plačevanje akutnih bolnišničnih obravnav.
3. člen
Natančnejša pravila za obračunavanje storitev so določena v naslednjih Prilogah, ki so sestavni del tega sklepa:
1. Seznam skupin primerljivih primerov – v Prilogi 1.1.;
2. Seznam transplantacij – v Prilogi 1.2.;
3. Seznam dodatnih storitev bolnišnične zdravstvene dejavnosti – v Prilogi 1.3.;
4. Seznam storitev splošnih ambulant ter dispanzerjev za otroke in šolarje – v Prilogi 2.1.;
5. Seznam storitev dispanzerjev za ženske – v Prilogi 2.2.;
6. Seznam storitev antikoagulantne ambulante – v Prilogi 2.3.;
7. Seznam storitev zdravstvene vzgoje za odrasle – v Prilogi 2.4.;
8. Seznam storitev nujne medicinske pomoči na terenu – v Prilogi 2.5.;
9. Seznam evidenčnih storitev zdravstvene vzgoje – v Prilogi 2.6.;
10. Seznam evidenčnih storitev programa za krepitev zdravja – v Prilogi 2.7.;
11. Seznam evidenčnih storitev v centrih za preprečevanje in zdravljenje odvisnosti od prepovedanih drog – v Prilogi 2.8.;
12. Seznam storitev cepljenja v ambulantah NIJZ in bolnišnicah – v Prilogi 2.9.;
13. Seznam storitev razvojnih ambulant s centrom za zgodnjo obravnavo otrok – v Prilogi 2.10.;
14. Seznam storitev razvojnih ambulant s centrom za zgodnjo obravnavo otrok – program Hanen (klinični logoped) – v Prilogi 2.11.;
15. Seznam storitev razvojnih ambulant s centrom za zgodnjo obravnavo otrok – program Hanen (logoped) – v Prilogi 2.12.;
16. Seznam storitev v splošnih ambulantah v DSO, turističnih ambulantah, dispanzerjih za otroke in šolarje v drugih zavodih, NMP – v Prilogi 2.13.;
17. Seznam storitev v Programu farmacevtskega svetovanja v splošni in specialistični zunajbolnišnični zdravstveni dejavnosti – v Prilogi 2.14.;
18. Seznam storitev preventivnih pregledov registriranih športnikov v MDPŠ – v Prilogi 2.15.;
19. Seznam storitev preventivnih pregledov kategoriziranih športnikov v MDPŠ – v Prilogi 2.15a.;
20. Seznam storitev specialistične zunajbolnišnične zdravstvene dejavnosti – v Prilogi 3.1.;
21. Seznam storitev specialistične zunajbolnišnične zdravstvene dejavnosti – pregledi in oskrbe – v Prilogi 3.1a.;
22. Seznam dodatnih storitev specialistične zunajbolnišnične zdravstvene dejavnosti – v Prilogi 3.2.;
23. Seznam ambulantnih specialističnih storitev nevrologije – v Prilogi 3.3.;
24. Seznam ambulantnih specialističnih storitev pedopsihiatrije – v Prilogi 3.4.;
25. Seznam storitev radioterapije – v Prilogi 3.5.;
26. Seznam ambulantnih specialističnih storitev okulistike – v Prilogi 3.6.;
27. Seznam storitev računalniške tomografije – v Prilogi 3.7.;
28. Seznam storitev magnetne resonance – v Prilogi 3.8.;
29. Seznam storitev skupnostne psihiatrične obravnave na domu – v Prilogi 3.9.;
30. Seznam dodatnih ambulantnih specialističnih storitev URI Soča – v Prilogi 3.10.;
31. Seznam dodatnih ambulantnih specialističnih storitev onkologije – v Prilogi 3.11.;
32. Seznam storitev specialistične zunajbolnišnične zdravstvene dejavnosti dermatologije – v Prilogi 3.12.;
33. Seznam podrobnih evidenčnih storitev v okviru celotnega in delnega pregleda – dermatologija – v Prilogi 3.12a.;
34. Seznam podrobnih evidenčnih storitev v okviru dodatno zaračunljivih storitev – dermatologija – v Prilogi 3.12b.;
35. Seznam dodatnih ambulantnih specialističnih storitev okulistike – CRSS – v Prilogi 3.13.;
36. Seznam diagnostičnih storitev hematologije – v Prilogi 3.14.;
37. Seznam storitev specialistične zunajbolnišnične zdravstvene dejavnosti revmatologije – v Prilogi 3.15.;
38. Seznam storitev molekularno genetske diagnostike v onkologiji – v Prilogi 3.16.;
39. Seznam podrobnih evidenčnih storitev molekularno genetske diagnostike v onkologiji – v Prilogi 3.16a.;
40. Seznam storitev specialistične zunajbolnišnične zdravstvene dejavnosti klinične genetike – v Prilogi 3.17.;
41. Seznam storitev specialistične zunajbolnišnične zdravstvene dejavnosti otorinolaringologije – v Prilogi 3.18.;
42. Seznam storitev specialistične zunajbolnišnične zdravstvene dejavnosti pnevmologije – v Prilogi 3.19.;
43. Seznam storitev mobilnega paliativnega tima – v Prilogi 3.20.;
44. Seznam storitev specialistične zunajbolnišnične zdravstvene dejavnosti nefrologije – v Prilogi 3.21.;
45. Seznam storitev paliativne oskrbe otrok – v Prilogi 3.22.;
46. Seznam storitev specialistične zunajbolnišnične zdravstvene dejavnosti kardiologije – v Prilogi 3.23.;
47. Seznam storitev specialistične zunajbolnišnične zdravstvene dejavnosti diabetologije – v Prilogi 3.24.;
48. Seznam storitev specialistične zunajbolnišnične zdravstvene dejavnosti klinične prehrane – v Prilogi 3.25.;
49. Seznam storitev zobozdravstvene dejavnosti – v Prilogi 4.1.;
50. Seznam dodatnih storitev specialistične endodontije – v Prilogi 4.2.;
51. Seznam evidenčnih storitev vzgoje za ustno zdravje – v Prilogi 4.3.;
52. Seznam storitev ortodontskega zdravljenja pred kirurškim posegom – odrasli – v Prilogi 4.4.;
53. Seznam storitev implantološke kirurgije – v Prilogi 4.5.;
54. Seznam storitev implantološke protetike – v Prilogi 4.6.;
55. Seznam storitev fizioterapije – v Prilogi 5.1.;
56. Seznam logopedskih storitev – v Prilogi 5.2.;
57. Seznam logopedskih storitev – program Hanen (klinični logoped) – v Prilogi 5.2a.;
58. Seznam logopedskih storitev – program Hanen (logoped) – v Prilogi 5.2b.;
59. Seznam storitev patronažne službe – v Prilogi 5.3.;
60. Seznam storitev programa SVIT in DORA – v Prilogi 5.4.;
61. Seznam storitev nege na domu – v Prilogi 5.5.;
62. Seznam storitev klinične psihologije – v Prilogi 5.6.;
63. Seznam storitev delovne terapije – v Prilogi 5.7.;
64. Seznam storitev v centrih za duševno zdravje otrok in mladostnikov – v Prilogi 5.8.;
65. Seznam storitev v centrih za duševno zdravje otrok in mladostnikov – program Hanen (klinični logoped) – v Prilogi 5.8a.;
66. Seznam storitev v centrih za duševno zdravje otrok in mladostnikov – program Hanen (logoped) – v Prilogi 5.8b.;
67. Seznam storitev v centrih za duševno zdravje odraslih (ambulantna in skupnostna psihiatrična obravnava) – v Prilogi 5.9.;
68. Seznam podrobnih evidenčnih storitev v centrih za duševno zdravje odraslih (ambulantna in skupnostna psihiatrična obravnava) – v Prilogi 5.9a.;
69. Seznam storitev v dispanzerjih za mentalno zdravje – v Prilogi 5.10.;
70. Seznam storitev specialnih in rehabilitacijskih pedagogov – v Prilogi 5.11.;
71. Seznam storitev zdraviliškega zdravljenja – v Prilogi 6.1.;
72. Seznam storitev lekarniške dejavnosti – v Prilogi 7.1.;
73. Seznam storitev aplikacije medicinskih pripomočkov – v Prilogi 8.1.;
74. [bookmark: _Hlk195868542]Seznam storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti – v Prilogi 9.1.;
75. Seznam storitev v centrih za sluh in govor – v Prilogi 10.1.;
76. Seznam storitev zdravstvene nege v dejavnosti nastanitvenih ustanov za bolniško nego in dnevnega varstva v socialnih zavodih – v Prilogi 10.2.;
77. Količniki za izračun glavarine v splošnih ambulantah in dispanzerjih za otroke in šolarje – v Prilogi 20.1.;
78. Seznam storitev za obravnave vlog na komisijah za umetno prekinitev nosečnosti – v Prilogi 30.1.
II. Bolnišnična zdravstvena dejavnost
4. člen
Storitve akutnih bolnišničnih obravnav se obračunavajo v skladu s:
· Seznamom skupin primerljivih primerov v Prilogi 1.1. tega sklepa;
· Seznamom transplantacij v Prilogi 1.2. tega sklepa;
· Seznamom dodatnih storitev bolnišnične zdravstvene dejavnosti v Prilogi 1.3. tega sklepa.
III. Splošna zunajbolnišnična zdravstvena dejavnost
5. člen
(1) V splošnih ambulantah ter dispanzerjih za otroke in šolarje se za obračunavanje storitev uporablja kombinirani sistem glavarine in storitev.
(2) Storitve iz prejšnjega odstavka se obračunavajo v skladu s:
· Seznamom storitev splošnih ambulant ter dispanzerjev za otroke in šolarje v Prilogi 2.1. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa.
(3) Vrednost storitve s šifro K0002 – K0007, K0010, K0012 – K0016, K0018, K0040, K0041, K0045, K0047, K0053 in K0054 s Seznama storitev splošnih ambulant ter dispanzerjev za otroke in šolarje v Prilogi 2.1. tega sklepa se poveča pri naslednjih populacijskih skupinah z dodatnim številom količnikov:
	populacijske skupine
	povečanje števila količnikov

	0 let
	za 1,00 K

	1 – 3 let
	za 0,75 K

	4 – 18 let
	za 0,50 K

	65 – 74 let
	za 1,00 K

	75 let in starejši 
	za 2,00 K

	invalidi z več kot 70-odstotno prizadetostjo
	za 2,00 K


(4) Če je v primeru iz prejšnjega odstavka dopustno povečanje števila količnikov z dvema dodatkoma (povečanje zaradi starosti in povečanje zaradi invalidnosti), se upošteva le en dodatek, in sicer večje povečanje števila količnikov.
(5) Število količnikov za preventivni pregled (storitev s šifro K0004) s Seznama storitev splošnih ambulant ter dispanzerjev za otroke in šolarje v Prilogi 2.1. tega sklepa se postopno povečuje v skladu s širitvami timov v dejavnosti dispanzerja za otroke in šolarje. Če se pogodbeni obseg timov poveča za 1 % (za tri time), se število količnikov poveča za 0,2 količnika, povečanje pa se izvede v letu, ki sledi širitvi timov. Ciljno povečanje je 15 količnikov za vrednost storitve iz prvega stavka tega odstavka.
(6) Glavarina iz prvega odstavka tega člena temelji na številu, starosti in spolu zavarovanih oseb, opredeljenih za posameznega zdravnika. Število količnikov za glavarino je glede na starost in spol opredeljene zavarovane osebe določeno v prilogi Količniki za izračun glavarine v splošnih ambulantah in dispanzerjih za otroke in šolarje, ki je Priloga 20.1. tega sklepa.
6. člen
(1) Storitve v splošnih ambulantah v domovih za starejše, dispanzerjih za otroke in šolarje v drugih zavodih ter NMP se obračunavajo v skladu s:
· Seznamom storitev v splošnih ambulantah v DSO, turističnih ambulantah, dispanzerjih za otroke in šolarje v drugih zavodih, NMP v Prilogi 2.13. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa.
(2) Vrednost storitve s šifro K0001, K0002 – K0007, K0010, K0012 – K0016, K0018, K0040, K0041, K0045, K0047, K0051, K0052, K0053 in K0054 s Seznama storitev v splošnih ambulantah v DSO, turističnih ambulantah, dispanzerjih za otroke in šolarje v drugih zavodih, NMP v Prilogi 2.13. tega sklepa se poveča pri naslednjih populacijskih skupinah z dodatnim številom količnikov:
	populacijske skupine
	povečanje števila količnikov

	0 let
	za 1,00 K

	1 – 3 let
	za 0,75 K

	4 – 18 let
	za 0,50 K

	65 – 74 let
	za 1,00 K

	75 let in starejši 
	za 2,00 K

	invalidi z več kot 70-odstotno prizadetostjo
	za 2,00 K

	oskrbovanci v socialnovarstvenih zavodih za usposabljanje in Cirius
	za 3,00 K


(3) Če je v primeru iz prejšnjega odstavka dopustno povečanje števila količnikov z več dodatki (povečanje zaradi starosti, povečanje zaradi invalidnosti in povečanje za oskrbovance v socialnovarstvenih zavodih za usposabljanje in Cirius), se upošteva le en dodatek, in sicer večje povečanje števila količnikov.
7. člen
(1) V dispanzerjih za ženske se za obračunavanje storitev uporablja kombinirani sistem glavarine in storitev.
(2) Storitve iz prejšnjega odstavka se obračunavajo v skladu s Seznamom storitev dispanzerjev za ženske v Prilogi 2.2. tega sklepa.
(3) Vrednost storitve s šifro K1001, K1002, K1003, K1004, K1005, K1006, K1015, K1016, K1045, K1051, K1052 in K1053 s Seznama storitev dispanzerjev za ženske v Prilogi 2.2. tega sklepa se poveča pri naslednjih populacijskih skupinah z dodatnim številom količnikov:
	populacijske skupine žensk
	povečanje števila količnikov

	13 do 19 let 
	za 0,40 K

	65 let in več 
	za 0,40 K


(4) Glavarina iz prvega odstavka tega člena temelji na številu, starostni strukturi ter nosečnosti opredeljenih zavarovanih žensk. Število količnikov za glavarino je glede na starost in nosečnost opredeljene zavarovane ženske naslednje:
	starost in nosečnost
	število količnikov

	13-19 let
	0,20 K

	20-39 let
	0,55 K

	40-64 let
	0,26 K

	65 in več let
	0,17 K

	dodatni količnik za nosečnice
	2,20 K


8. člen
(1) Storitve programa farmacevtskega svetovanja v splošni zunajbolnišnični dejavnosti se obračunavajo v skladu s Seznamom storitev v Programu farmacevtskega svetovanja v splošni in specialistični zunajbolnišnični zdravstveni dejavnosti v Prilogi 2.14. tega sklepa.
(2) Storitve v antikoagulantni ambulanti se obračunavajo v skladu s Seznamom storitev antikoagulantne ambulante v Prilogi 2.3. tega sklepa.
(3) Storitve zdravstvene vzgoje za odraslo populacijo se obračunavajo v skladu s Seznamom storitev zdravstvene vzgoje za odrasle v Prilogi 2.4. tega sklepa.
(4) Storitve razvojnih ambulant s centrom za zgodnjo obravnavo otrok se obračunavajo v skladu s:
· Seznamom storitev razvojnih ambulant s centrom za zgodnjo obravnavo otrok v Prilogi 2.10. tega sklepa;
· Seznamom storitev razvojnih ambulant s centrom za zgodnjo obravnavo otrok – program Hanen (klinični logoped) v Prilogi 2.11. tega sklepa;
· Seznamom storitev razvojnih ambulant s centrom za zgodnjo obravnavo otrok – program Hanen (logoped) v Prilogi 2.12. tega sklepa;
· Seznamom logopedskih storitev v Prilogi 5.2. tega sklepa;
· Seznamom storitev specialnih in rehabilitacijskih pedagogov v Prilogi 5.11. tega sklepa.
(5) Storitve v centrih za duševno zdravje otrok, mladostnikov in odraslih se obračunavajo v skladu s:
1. Seznamom storitev v centrih za duševno zdravje otrok in mladostnikov v Prilogi 5.8. tega sklepa;
2. Seznamom storitev v centrih za duševno zdravje otrok in mladostnikov – program Hanen (klinični logoped) v Prilogi 5.8a. tega sklepa;
3. Seznamom storitev v centrih za duševno zdravje otrok in mladostnikov – program Hanen (logoped) v Prilogi 5.8b. tega sklepa;
4. Seznamom storitev v centrih za duševno zdravje odraslih (ambulantna in skupnostna psihiatrična obravnava) v Prilogi 5.9. tega sklepa;
5. Seznamom podrobnih evidenčnih storitev v centrih za duševno zdravje odraslih (ambulantna in skupnostna psihiatrična obravnava) v Prilogi 5.9a. tega sklepa kot evidenčni obračun;
6. Seznamom storitev specialnih in rehabilitacijskih pedagogov v Prilogi 5.11. tega sklepa;
7. Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa.
(6) Storitve preventivnih pregledov registriranih športnikov in kategoriziranih športnikov v medicini dela, prometa in športa se obračunavajo v skladu s:
· Seznamom storitev preventivnih pregledov registriranih športnikov v MDPŠ v Prilogi 2.15. tega sklepa;
· Seznamom storitev preventivnih pregledov kategoriziranih športnikov v MDPŠ v Prilogi 2.15a. tega sklepa.
9. člen
Storitve ostalih podvrst splošne zunajbolnišnične zdravstvene dejavnosti, ki niso posebej določene v tem sklepu, se obračunavajo v skladu s Seznamom storitev specialistične zunajbolnišnične zdravstvene dejavnosti v Prilogi 3.1. tega sklepa.
10. člen
(1) Izvajalci urgentne medicine v splošni zunajbolnišnični zdravstveni dejavnosti za potrebe regresnih odškodninskih zahtevkov izstavljajo evidenčne obračune za storitve s Seznama storitev nujne medicinske pomoči na terenu v Prilogi 2.5. tega sklepa.
(2) Izvajalci v naslednjih zdravstvenih dejavnostih izstavljajo evidenčne obračune:
1. izvajalci zdravstvene vzgoje za otroke, šolarje in študente za storitve s Seznama evidenčnih storitev zdravstvene vzgoje v Prilogi 2.6. tega sklepa;
2. centri za krepitev zdravja za storitve s Seznama evidenčnih storitev programa za krepitev zdravja v Prilogi 2.7. tega sklepa;
3. centri za preprečevanje in zdravljenje odvisnosti od prepovedanih drog za storitve s Seznama evidenčnih storitev v centrih za preprečevanje in zdravljenje odvisnosti od prepovedanih drog v Prilogi 2.8. tega sklepa;
4. dodatne ambulante družinske medicine za storitve s:
· Seznama storitev splošnih ambulant ter dispanzerjev za otroke in šolarje v Prilogi 2.1. tega sklepa,
· Seznama storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa.
IV. Specializirana zdravstvena dejavnost
11. člen
(1) Storitve specializirane zdravstvene dejavnosti se obračunavajo v skladu s:
· Seznamom storitev specialistične zunajbolnišnične zdravstvene dejavnosti v Prilogi 3.1. tega sklepa;
· Seznamom storitev specialistične zunajbolnišnične zdravstvene dejavnosti – pregledi in oskrbe v Prilogi 3.1a. tega sklepa;
· Seznamom dodatnih storitev specialistične zunajbolnišnične zdravstvene dejavnosti v Prilogi 3.2. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa.
(2) [bookmark: _Hlk196040098]Ne glede na prejšnji odstavek se naslednje storitve specializirane zdravstvene dejavnosti obračunavajo:
1. na področju nevrologije v skladu s:
· Seznamom ambulantnih specialističnih storitev nevrologije v Prilogi 3.3. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
2. na področju pedopsihiatrije v skladu s:
· Seznamom ambulantnih specialističnih storitev pedopsihiatrije v Prilogi 3.4. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
3. na področju radioterapije v skladu s Seznamom storitev radioterapije v Prilogi 3.5. tega sklepa;
4. na področju okulistike v skladu s:
· Seznamom ambulantnih specialističnih storitev okulistike v Prilogi 3.6. tega sklepa;
· Seznamom storitev specialistične zunajbolnišnične zdravstvene dejavnosti – pregledi in oskrbe v Prilogi 3.1a. tega sklepa;
· Seznamom dodatnih storitev specialistične zunajbolnišnične zdravstvene dejavnosti v Prilogi 3.2. tega sklepa;
· Seznamom dodatnih ambulantnih specialističnih storitev okulistike – CRSS v Prilogi 3.13. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
5. na področju računalniške tomografije v skladu s Seznamom storitev računalniške tomografije v Prilogi 3.7. tega sklepa;
6. na področju magnetne resonance v skladu s Seznamom storitev magnetne resonance v Prilogi 3.8. tega sklepa;
7. na področju skupnostne psihiatrije v skladu s:
· Seznamom storitev skupnostne psihiatrične obravnave na domu v Prilogi 3.9. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
8. na področju dermatologije v skladu s:
· Seznamom storitev specialistične zunajbolnišnične zdravstvene dejavnosti dermatologije v Prilogi 3.12. tega sklepa;
· Seznamom podrobnih evidenčnih storitev v okviru celotnega in delnega pregleda – dermatologija v Prilogi 3.12a. tega sklepa kot evidenčni obračun;
· Seznamom podrobnih evidenčnih storitev v okviru dodatno zaračunljivih storitev – dermatologija v Prilogi 3.12b. tega sklepa kot evidenčni obračun;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
9. na področju revmatologije v skladu s:
· Seznamom storitev specialistične zunajbolnišnične zdravstvene dejavnosti revmatologije v Prilogi 3.15. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
10. na področju klinične genetike v skladu s Seznamom storitev specialistične zunajbolnišnične zdravstvene dejavnosti klinične genetike v Prilogi 3.17. tega sklepa;
11. na področju otorinolaringologije v skladu s:
· Seznamom storitev specialistične zunajbolnišnične zdravstvene dejavnosti otorinolaringologije v Prilogi 3.18. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
12. na področju pnevmologije v skladu s:
· Seznamom storitev specialistične zunajbolnišnične zdravstvene dejavnosti pnevmologije v Prilogi 3.19. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
13. na področju mobilnega paliativnega tima v skladu s:
· Seznamom storitev mobilnega paliativnega tima v Prilogi 3.20. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
14. na področju antikoagulantnega zdravljenja v skladu s Seznamom storitev antikoagulantne ambulante v Prilogi 2.3. tega sklepa;
15. na področju nefrologije v skladu s:
· Seznamom storitev specialistične zunajbolnišnične zdravstvene dejavnosti nefrologije v Prilogi 3.21. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
16. na področju paliativne oskrbe otrok v skladu s:
· Seznamom storitev paliativne oskrbe otrok v Prilogi 3.22. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
17. [bookmark: _Hlk195874150]v programu farmacevtskega svetovanja v skladu s Seznamom storitev v Programu farmacevtskega svetovanja v splošni in specialistični zunajbolnišnični zdravstveni dejavnosti v Prilogi 2.14. tega sklepa;
18. na področju kardiologije v skladu s:
· [bookmark: _Hlk195864281]Seznamom storitev specialistične zunajbolnišnične zdravstvene dejavnosti kardiologije v Prilogi 3.23. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
19. na področju diabetologije v skladu s:
· Seznamom storitev specialistične zunajbolnišnične zdravstvene dejavnosti diabetologije v Prilogi 3.24. tega sklepa;
· Seznamom storitev priprave in aplikacije zdravil s Seznamov A in B v splošni in specialistični zunajbolnišnični zdravstveni dejavnosti v Prilogi 9.1. tega sklepa;
20. na področju klinične prehrane v skladu s:
· Seznamom storitev specialistične zunajbolnišnične zdravstvene dejavnosti klinične prehrane v Prilogi 3.25. tega sklepa.
(3) Naslednji izvajalci poleg storitev iz prvega odstavka tega člena obračunavajo storitve tudi v skladu z naslednjimi seznami:
1. Univerzitetni rehabilitacijski inštitut Republike Slovenije tudi v skladu s:
· Seznamom dodatnih ambulantnih specialističnih storitev URI Soča v Prilogi 3.10. tega sklepa;
· Seznamom logopedskih storitev v Prilogi 5.2. tega sklepa;
· Seznamom storitev delovne terapije v Prilogi 5.7. tega sklepa;
2. izvajalci na področju onkologije tudi v skladu s:
· Seznamom dodatnih ambulantnih specialističnih storitev onkologije v Prilogi 3.11. tega sklepa;
· Seznamom storitev molekularno genetske diagnostike v onkologiji v Prilogi 3.16. tega sklepa;
· Seznamom podrobnih evidenčnih storitev molekularno genetske diagnostike v onkologiji v Prilogi 3.16a. tega sklepa kot evidenčni obračun;
3. izvajalci na področju hematologije tudi v skladu s Seznamom diagnostičnih storitev hematologije v Prilogi 3.14. tega sklepa.
12. člen
Oznaka zvezdica pri posamezni storitvi v seznamih storitev iz prejšnjega člena ima naslednji pomen:
· ena zvezdica: storitev je že zajeta v ambulantno oskrbo in se zato ne obračunava posebej. Storitev se lahko obračuna, če ni bila opravljena in obračunana ustrezna zdravstvena oskrba;
· dve zvezdici: storitev je sestavni del bolnišnične oskrbe in se zato ne obračunava posebej. Storitev se lahko obračuna poleg ambulantne oskrbe;
· tri zvezdice: storitev je že zajeta v ambulantno oziroma bolnišnično oskrbo in se zato ne obračunava posebej. Storitev se lahko obračuna, če ni bila opravljena in obračunana ustrezna zdravstvena oskrba.
13. člen
Izvajalci urgentne medicine v specialistični zunajbolnišnični zdravstveni dejavnosti za potrebe regresnih odškodninskih zahtevkov izstavljajo evidenčne obračune za storitve s Seznama storitev specialistične zunajbolnišnične zdravstvene dejavnosti v Prilogi 3.1. tega sklepa.
V. Zobozdravstvena dejavnost
14. člen
Storitve v zobozdravstveni dejavnosti se obračunavajo v skladu s:
· Seznamom storitev zobozdravstvene dejavnosti v Prilogi 4.1. tega sklepa;
· Seznamom dodatnih storitev specialistične endodontije v Prilogi 4.2. tega sklepa;
· Seznamom storitev ortodontskega zdravljenja pred kirurškim posegom – odrasli v Prilogi 4.4. tega sklepa;
· Seznamom storitev implantološke kirurgije v Prilogi 4.5. tega sklepa;
· Seznamom storitev implantološke protetike v Prilogi 4.6. tega sklepa.
15. člen
(1) Izvajalci urgentne medicine v zobozdravstveni dejavnosti za potrebe regresnih odškodninskih zahtevkov izstavljajo evidenčne obračune za storitve s Seznama storitev zobozdravstvene dejavnosti v Prilogi 4.1. tega sklepa.
(2) Izvajalci zobozdravstvene vzgoje za otroke, šolarje in študente izstavljajo evidenčne obračune za storitve s Seznama evidenčnih storitev vzgoje za ustno zdravje v Prilogi 4.3. tega sklepa.
VI. Druge zdravstvene dejavnosti
16. člen
(1) Storitve v fizioterapiji se obračunavajo v skladu s Seznamom storitev fizioterapije v Prilogi 5.1. tega sklepa.
(2) Storitve v logopediji se obračunavajo v skladu s:
· Seznamom logopedskih storitev v Prilogi 5.2. tega sklepa;
· Seznamom logopedskih storitev – program Hanen (klinični logoped) v Prilogi 5.2a. tega sklepa;
· Seznamom logopedskih storitev – program Hanen (logoped) v Prilogi 5.2b. tega sklepa.
(3) Storitve v dispanzerjih za mentalno zdravje se obračunavajo v skladu s:
· Seznamom logopedskih storitev v Prilogi 5.2. tega sklepa;
· Seznamom logopedskih storitev – program Hanen (klinični logoped) v Prilogi 5.2a. tega sklepa;
· Seznamom logopedskih storitev – program Hanen (logoped) v Prilogi 5.2b. tega sklepa;
· Seznamom storitev v dispanzerjih za mentalno zdravje v Prilogi 5.10. tega sklepa;
· Seznamom storitev specialnih in rehabilitacijskih pedagogov v Prilogi 5.11. tega sklepa.
(4) Storitve v patronažni službi se obračunavajo v skladu s Seznamom storitev patronažne službe v Prilogi 5.3. tega sklepa.
(5) Storitve programov SVIT in DORA se obračunavajo v skladu s Seznamom storitev programa SVIT in DORA v Prilogi 5.4. tega sklepa.
(6) Storitve nege na domu se obračunavajo v skladu s Seznamom storitev nege na domu v Prilogi 5.5. tega sklepa.
(7) Storitve v klinični psihologiji se obračunavajo v skladu s Seznamom storitev klinične psihologije v Prilogi 5.6. tega sklepa.
(8) Storitve v delovni terapiji se obračunavajo v skladu s Seznamom storitev delovne terapije v Prilogi 5.7. tega sklepa.
17. člen
Storitve ostalih podvrst drugih zdravstvenih dejavnosti, ki niso posebej določene v tem sklepu, se obračunavajo v skladu s Seznamom storitev specialistične zunajbolnišnične zdravstvene dejavnosti v Prilogi 3.1. tega sklepa.
VII. Dejavnost nastanitvenih ustanov za bolniško nego
18. člen
(1) Storitve v centrih za sluh in govor se obračunavajo v skladu s Seznamom storitev v centrih za sluh in govor v Prilogi 10.1. tega sklepa.
(2) Storitve nastanitvenih ustanov za bolniško nego in dnevno varstvo v socialnih zavodih se obračunavajo v skladu s Seznamom storitev zdravstvene nege v dejavnosti nastanitvenih ustanov za bolniško nego in dnevno varstvo v socialnih zavodih v Prilogi 10.2. tega sklepa.
VIII. Zdraviliško zdravljenje
19. člen
Programi zdraviliškega zdravljenja se obračunavajo z nemedicinskim oskrbnim dnevom in s storitvami v skladu s Seznamom storitev zdraviliškega zdravljenja v Prilogi 6.1. tega sklepa.
IX. Lekarniška dejavnost
20. člen
Storitve v lekarniški dejavnosti se obračunavajo v skladu s Seznamom storitev lekarniške dejavnosti v Prilogi 7.1. tega sklepa.
X. Medicinski pripomočki
21. člen
Pri obračunu storitev za zagotovitev medicinskega pripomočka, pri katerem je potrebna timska obravnava zavarovane osebe:
· se za prvi pregled pri zdravniku specialistu zaradi predpisa tega medicinskega pripomočka lahko obračuna največ srednje obsežen pregled, začetno ali celotno ambulantno specialistično oskrbo in morebitno evalvacijo možnosti za aplikacijo medicinskega pripomočka v skladu s Seznamom storitev specialistične zunajbolnišnične zdravstvene dejavnosti v Prilogi 3.1. tega sklepa;
· se celotna nadaljnja obravnava zdravstvenega tima za zagotovitev tega medicinskega pripomočka obračuna z aplikativnimi točkami v skladu s Seznamom storitev aplikacije medicinskih pripomočkov v Prilogi 8.1. tega sklepa.
XI. Dejavnost obvezne socialne varnosti – druge obveznosti ZZZS
22. člen
(1) Storitve cepljenja v ambulantah Nacionalnega inštituta za javno zdravje in v bolnišnicah se obračunavajo v skladu s Seznamom storitev cepljenja v ambulantah NIJZ in bolnišnicah v Prilogi 2.9. tega sklepa.
(2) [bookmark: _Hlk241413890]Storitve za obravnavo vlog na komisiji prve in druge stopnje za umetno prekinitev nosečnosti se obračunavajo v skladu s Seznamom storitev za obravnave vlog na komisijah za umetno prekinitev nosečnosti v Prilogi 30.1. tega sklepa.
Prehodna in končni določbi
23. [bookmark: _Hlk209617945]člen
(1) Naslednje določbe tega sklepa se uporabljajo za storitve, opravljene od 1. septembra 2026:
1. šesti odstavek 8. člena,
2. Priloga 3.12. Seznam storitev specialistične zunajbolnišnične zdravstvene dejavnosti dermatologije, v delu, ki določa storitev:
· DER001 Celotni pregled,
3. Priloga 3.23. Seznam storitev specialistične zunajbolnišnične zdravstvene dejavnosti kardiologije, v delu, ki določa storitvi:
· KAR001 Celotni pregled,
· KAR040 Edukacija pacienta – DMS,
4. Priloga 3.24. Seznam storitev specialistične zunajbolnišnične zdravstvene dejavnosti diabetologije, v delu, ki določa storitvi:
· SB010 Meritev gleženjskega indeksa,
· SB012 Meritev tlaka na palcu.
(2) Seznam storitev aplikacije medicinskih pripomočkov v Prilogi 8.1. tega sklepa se uporablja za storitve, opravljene od 1. novembra 2026.
(3) Naslednje določbe tega sklepa se uporabljajo za storitve, opravljene od 1. januarja 2027:
1. četrta alineja četrtega odstavka 8. člena,
2. Priloga 1.1. Seznam skupin primerljivih primerov,
3. Priloga 2.1. Seznam storitev splošnih ambulant ter dispanzerjev za otroke in šolarje, v delu, ki določa:
· K0060 Timski posvet – krajši,
· K0061 Timski posvet – daljši,
· K0070 Predhodni in obdobni preventivni zdravstveni pregled registriranega športnika,
· K0071 Kontrolni preventivni zdravstveni pregled registriranega športnika,
· K0072 Kardiopulmonalno obremenitveno testiranje registriranega športnika,
· K0073 Ultrazvok srca pri registriranem športniku,
4. Priloga 2.10. Seznam storitev razvojnih ambulant s centrom za zgodnjo obravnavo otrok,
5. Priloga 2.11. Seznam storitev razvojnih ambulant s centrom za zgodnjo obravnavo otrok – program Hanen (klinični logoped),
6. Priloga 2.12. Seznam storitev razvojnih ambulant s centrom za zgodnjo obravnavo otrok – program Hanen (logoped),
7. Priloga 2.13. Seznam storitev v splošnih ambulantah v DSO, turističnih ambulantah, dispanzerjih za otroke in šolarje v drugih zavodih, NMP, v delu, ki določa storitvi:
· K0060 Timski posvet – krajši,
· K0061 Timski posvet – daljši,
8. Priloga 3.15. Seznam storitev specialistične zunajbolnišnične zdravstvene dejavnosti revmatologije, v delu, ki določa storitve:
· REV001 Celotni pregled,
· REV002 Delni pregled,
· REV004 Obravnava bolnika – DMS,
9. Priloga 5.1. Seznam storitev fizioterapije,
10. Priloga 5.2. Seznam logopedskih storitev,
11. Priloga 5.11. Seznam storitev specialnih in rehabilitacijskih pedagogov.
(4) Do začetka uporabe določb iz prejšnjega odstavka se uporablja Sklep o obračunavanju zdravstvenih storitev (št. 0072-19/2026-DI/1 z dne 8. 4. 2026).
(5) Storitev 59401 Kriokirurški poseg pri tumorju glave in vratu, dojke, kožnih tumorjev in rektuma v Prilogi 3.1. Seznam storitev specialistične zunajbolnišnične zdravstvene dejavnosti in Prilogi 4.1. Seznam storitev zobozdravstvene dejavnosti, ki sta prilogi Sklepa o obračunavanju zdravstvenih storitev (št. 0072-19/2026-DI/1 z dne 8. 4. 2026), se uporablja za storitve, opravljene do vključno 30. septembra 2026.
24. člen
Z dnem uveljavitve tega sklepa preneha veljati Sklep o obračunavanju zdravstvenih storitev (št. 0072-19/2026-DI/1 z dne 8. 4. 2026).
25. člen
Ta sklep začne veljati osmi dan po objavi na spletni strani zavoda.

Št. 0072-19/2026-DI/2
Ljubljana, dne 19. oktobra 2026 
Zavod za zdravstveno zavarovanje Slovenije
Miroslav Smrekar
predsednik upravnega odbora 


II. OBRAZLOŽITEV ČLENOV
Sklep o obračunavanju zdravstvenih storitev določa pravila za obračunavanje zdravstvenih storitev po posameznih vrstah in podvrstah zdravstvenih dejavnosti (v nadaljnjem besedilu: storitev), ki jih Zavod za zdravstveno zavarovanje Slovenije (v nadaljnjem besedilu: ZZZS) plačuje iz obveznega zdravstvenega zavarovanja izvajalcem zdravstvene dejavnosti.
Sklep sprejme upravni odbor na podlagi 11. točke prvega odstavka 22. člena v zvezi z 62. členom Statuta Zavoda za zdravstveno zavarovanje Slovenije (Uradni list RS, št. 87/01, 1/02 – popr. in 90/24).
Na tej podlagi je upravni odbor sprejel Sklep o obračunavanju zdravstvenih storitev, št. 0072-19/2026-DI/1 z dne 8. 4. 2026 (v nadaljnjem besedilu: dosedanji sklep).
Dosedanji sklep se nadomesti z novim sklepom (v nadaljnjem besedilu: sklep), s katerim se ureditev obračunavanja storitev vsebinsko spreminja zaradi:
1. predlogov ZZZS,
2. [bookmark: _Hlk112751829][bookmark: _Hlk55889524]uskladitve z dogovorom iz 63. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1, 78/23 in 32/25 – ZZDej-N), to je z:
· Uredbo o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2025 (Uradni list RS, št. 13/25, 56/25, 110/25, 13/26 in 332/26; v nadaljnjem besedilu: Uredba 2025),
· Uredbo o spremembah in dopolnitvah Uredbe o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2025 (Uradni list RS, št. 56/25; v nadaljnjem besedilu: prva novela Uredbe 2025),
· Uredbo o spremembah in dopolnitvah Uredbe o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2025 (Uradni list RS, št. 110/25; v nadaljnjem besedilu: druga novela Uredbe 2025),
· Uredbo o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2026 (Uradni list RS, št. 326/26 in 1371/26; v nadaljnjem besedilu: Uredba 2026),
· Uredbo o spremembah in dopolnitvah Uredbe o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2026 (Uradni list RS, št. 1371/26; v nadaljnjem besedilu: novela Uredbe 2026).
Glede na dosedanji sklep se s sklepom spreminja ureditev obračunavanja naslednjih storitev:
1. Priloga 1.1. Seznam skupin primerljivih primerov:
· nove storitve, 
· sprememba opisa storitve, 
· ukinitev storitve.
2. Priloga 2.1. Seznam storitev splošnih ambulant ter dispanzerjev za otroke in šolarje:
· sprememba opisov nekaterih storitev.
3. Priloga 2.9. Seznam storitev cepljenja v ambulantah NIJZ in bolnišnicah:
· nove storitve.
4. Priloga 2.10. Seznam storitev razvojnih ambulant s centrom za zgodnjo obravnavo otrok:
· sprememba opisov nekaterih storitev,
· nove storitve,
· ukinitev storitev.
5. Priloga 2.11. Seznam storitev razvojnih ambulant s centrom za zgodnjo obravnavo otrok – program Hanen (klinični logoped):
· sprememba opisov nekaterih storitev,
· nove storitve,
· ukinitev storitev.
6. Priloga 2.12. Seznam storitev razvojnih ambulant s centrom za zgodnjo obravnavo otrok – program Hanen (logoped):
· sprememba opisov nekaterih storitev,
· nove storitve,
· ukinitev storitev.
7. Priloga 2.13. Seznam storitev v splošnih ambulantah v DSO, turističnih ambulantah, dispanzerjih za otroke in šolarje v drugih zavodih, NMP:
· sprememba opisov nekaterih storitev.
8. Priloga 2.15. Seznam storitev preventivnih pregledov športnikov v medicini dela, prometa in športa:
· preimenovanje priloge (18. točka 3. člena in šesti odstavek 8. člena sklepa),
· sprememba opisov nekaterih storitev.
9. Priloga 2.15a. Seznam storitev preventivnih pregledov kategoriziranih športnikov v MDPŠ:
· nova priloga (19. točka 3. člena in šesti odstavek 8. člena sklepa),
· sprememba opisov nekaterih storitev.
10. Priloga 3.1. Seznam storitev specialistične zunajbolnišnične zdravstvene dejavnosti:
· ukinitev storitev.
11. Priloga 3.11. Seznam dodatnih ambulantnih specialističnih storitev onkologije:
· ukinitev storitev.
12. Priloga 3.12. Seznam storitev specialistične zunajbolnišnične zdravstvene dejavnosti dermatologije:
· redakcijski popravek opisa storitve.
13. Priloga 3.15. Seznam storitev specialistične zunajbolnišnične zdravstvene dejavnosti revmatologije:
· sprememba opisov nekaterih storitev.
14. Priloga 3.18. Seznam storitev specialistične zunajbolnišnične zdravstvene dejavnosti otorinolaringologije:
· sprememba opisa storitve.
15. Priloga 3.20. Seznam storitev mobilnega paliativnega tima:
· sprememba opisov nekaterih storitev,
· nove storitve,
· ukinitev storitve.
16. Priloga 3.22. Seznam storitev paliativne oskrbe otrok:
· sprememba opisov vseh storitev,
· nove storitve.
17. Priloga 3.23. Seznam storitev specialistične zunajbolnišnične zdravstvene dejavnosti kardiologije:
· redakcijski popravek opisa storitev.
18. Priloga 3.24. Seznam storitev specialistične zunajbolnišnične zdravstvene dejavnosti diabetologije:
· redakcijski popravek opisa storitev.
19. Priloga 3.25. Seznam storitev specialistične zunajbolnišnične zdravstvene dejavnosti klinične prehrane:
· nova priloga (48. točka 3. člena in nova 20. točka drugega odstavka 11. člena sklepa).
20. Priloga 4.1. Seznam storitev zobozdravstvene dejavnosti:
· ukinitev storitve.
21. Priloga 5.2. Seznam logopedskih storitev:
· priloga dodana tudi za obračun storitev razvojnih ambulant s centrom za zgodnjo obravnavo (četrta alineja četrtega odstavka 8. člena sklepa),
· sprememba opisov storitev,
· nove storitve,
· ukinitev storitev.
22. Priloga 5.9. Seznam storitev v centrih za duševno zdravje odraslih (ambulantna in skupnostna psihiatrična obravnava):
· sprememba opisa storitve.
23. Priloga 5.11. Seznam storitev specialnih in rehabilitacijskih pedagogov:
· sprememba opisov storitev,
· nove storitve,
· ukinitev storitev.
24. Priloga 6.1. Seznam storitev zdraviliškega zdravljenja:
· ukinitev storitev.
25. Priloga 7.1. Seznam storitev lekarniške dejavnosti:
· sprememba opisov nekaterih storitev.
26. Priloga 8.1. Seznam storitev aplikacije medicinskih pripomočkov in 21. člen:
· sprememba 21. člena sklepa,
· nove storitve,
· sprememba opisov nekaterih storitev,
· ukinitev storitev.
27. Priloga 10.2. Seznam storitev zdravstvene nege v dejavnosti nastanitvenih ustanov za bolniško nego in dnevnega varstva v socialnih zavodih in 18. člen sklepa:
· sprememba 18. člena sklepa,
· nova priloga (76. točka 3. člena in drugi odstavek 18. člena sklepa).
28. Priloga 30.1. Seznam storitev za obravnave vlog na komisijah za umetno prekinitev nosečnosti in 22. člen sklepa:
· nova priloga (78. točka 3. člena in drugi odstavek 22. člena sklepa),
· nove storitve,
· sprememba opisa storitve.

I. Bolnišnična zdravstvena dejavnost
Seznam skupin primerljivih primerov (nova klasifikacija in diagnoze) – Priloga 1.1.
Ministrstvo za zdravje (v nadaljnjem besedilu: MZ), Nacionalni inštitut za javno zdravje (v nadaljnjem besedilu: NIJZ) in ZZZS so se v letu 2025 dogovorili za nakup in uvedbo novih klasifikacij za razvrščanje akutnih bolnišničnih obravnav (pacientov) v skupine primerljivih primerov (v nadaljnjem besedilu: SPP). Sistem SPP je bil uveden v Sloveniji v letu 2004. MZ je takrat kupilo avstralski model diagnostičnih skupin, ki vključuje tri klasifikacije: klasifikacijo diagnoz (mednarodna klasifikacija bolezni), klasifikacijo terapevtskih in diagnostičnih postopkov in klasifikacijo SPP ter razvrščevalnik (gruper), ki se uporablja za razvrščanje bolnišničnih obravnav v SPP. V Avstraliji klasifikacije posodabljajo vsako leto, predvsem zaradi novih medicinskih praks, novih diagnostičnih metod, tehnološkega razvoja in organizacijskih sprememb v zdravstveni dejavnosti. Posodobljene klasifikacije namreč omogočajo boljše vrednotenje opravljenih storitev in pravičnejše razporejanje finančnih sredstev.
V Sloveniji za posodobitev klasifikacij skrbijo skupaj MZ (plačnik licenc), NIJZ (skrbnik klasifikacij) in ZZZS (skrbnik klasifikacije SPP in kupec razvrščevalnika). V Sloveniji posodabljanje ne poteka tako pogosto, predvsem zaradi visokega stroška licence. Zadnja posodobitev klasifikacij je bila 1. 1. 2023.
Vsi trije deležniki so se dogovorili, da se naslednja posodobitev izvede s 1. 1. 2027. Uvede se:
· nova verzija slovenskega prevoda avstralske modifikacije mednarodne klasifikacije bolezni in sorodnih zdravstvenih problemov za statistične namene v vseh zdravstvenih dejavnostih (MKB - 10 - AM verzija 12) (izvajalci zdaj uporabljajo verzijo 11),
· nova verzija slovenskega prevoda klasifikacije terapevtskih in diagnostičnih postopkov v bolnišnični dejavnosti (KTDP verzija 12) (izvajalci zdaj uporabljajo verzijo 11),
· nova verzija slovenskega prevoda avstralske klasifikacije SPP v bolnišnični dejavnosti za obračunavanje akutne bolnišnične obravnave po metodologiji SPP (AR-DRG (SPP)), verzija 11) (izvajalci zdaj uporabljajo verzijo 10).
MZ je že kupilo licenco za novo verzijo klasifikacij. MZ in NIJZ pripravljata prevod novih klasifikacij diagnoz in postopkov, katerih skrbnik je NIJZ, skrbnik klasifikacije SPP pa je ZZZS. Klasifikacija SPP je vključena v Prilogo 1.1. sklepa (Seznam skupin primerljivih primerov).
Nova klasifikacija SPP nadomešča obstoječo klasifikacijo iz Priloge 1.1. Seznam skupin primerljivih primerov. Uvaja 7 novih šifer SPP (storitev), spremeni se opis ene storitve in ukine se ena storitev. Uteži za nove storitve SPP so bile določene na podlagi razmerij med avstralskimi utežmi iz verzije 11 in slovenskimi utežmi, ki veljajo od 1. 1. 2026 dalje, z izjemo TAVI, kjer je utež določena na podlagi povprečne realizirane vrednosti 2026.
Glede na enakovrstno prilogo dosedanjega sklepa se v Prilogi 1.1. Seznam skupin primerljivih primerov dosedanji seznam zamenja z novim seznamom SPP.
Priloga 1.1. se na predlog ZZZS začne uporabljati s 1. 1. 2027.
Uvedba nove klasifikacije ne bo terjala dodatnih finančnih sredstev.
II. Splošna zunajbolnišnična zdravstvena dejavnost
1. Centri za duševno zdravje odraslih (sprememba opisa storitve) – Priloga 5.9.
Storitev CDZOD100 Pregled na daljavo in storitev CDZOD125 Specifične individualne svetovalne tehnike na daljavo se v praksi lahko izvajata in obračunavata sočasno. Možnost sočasnega obračuna je že navedena v opisu storitve CDZOD125, pri storitvi CDZOD100 pa je pomotoma izpadla, zato se opis te storitve ustrezno spremeni.
Glede na enakovrstno prilogo dosedanjega sklepa se zato v Prilogi 5.9. Seznam storitev v centrih za duševno zdravje odraslih (ambulantna in skupnostna psihiatrična obravnava) spremeni opis storitve:
· CDZOD100 Pregled na daljavo.
Sprememba se na predlog ZZZS začne uporabljati z uveljavitvijo sklepa.
Finančnih posledic ni.
2. Preventivni pregledi športnikov (preimenovanje priloge, nova priloga in sprememba opisov nekaterih storitev) – Priloga 2.1., 3. in 8. člen sklepa s Prilogo 2.15. in Prilogo 2.15a.
Upravni odbor je na 6. redni seji 8. 4. 2026 sprejel spremembo seznama storitev za obračun preventivnih pregledov športnikov, to je ločitev storitev na storitve za obračun pregledov registriranih športnikov in storitve za obračun pregledov kategoriziranih športnikov (prej so bile storitve skupne). Razlog za ločitev storitev je bila postavitev kontrole na starost zavarovane osebe, kot jo opredeljuje Pravilnik o preventivnih zdravstvenih pregledih športnikov (Uradni list RS, št. 53/24 in 66/25). S tokratnim sklepom pa se storitve, ki so bile doslej določene v Prilogi 2.15. Seznam storitev preventivnih pregledov športnikov v medicini dela, prometa in športa, na podlagi spremenjenega šestega odstavka 8. člena sklepa ločujejo v dve prilogi, in sicer:
· se dosedanja Priloga 2.15. ohrani za obračun pregledov registriranih športnikov, zato se preimenuje v Seznam storitev preventivnih pregledov registriranih športnikov v MDPŠ (18. točka 3. člena sklepa in prva alineja šestega odstavka 8. člena sklepa),
· se uvede nova Priloga 2.15a. Seznam storitev preventivnih pregledov kategoriziranih športnikov v MDPŠ, ki se uporablja za obračun pregledov kategoriziranih športnikov (19. točka 3. člena sklepa in druga alineja šestega odstavka 8. člena sklepa).
Poleg tega se spremenijo opisi storitev v:
· Prilogi 2.15. Seznam storitev preventivnih pregledov registriranih športnikov v MDPŠ,
· Prilogi 2.15a. Seznam storitev preventivnih pregledov kategoriziranih športnikov v MDPŠ,
· Prilogi 2.1. Seznam storitev splošnih ambulant ter dispanzerjev za otroke in šolarje.
S spremembo opisov storitev preventivnih pregledov se omeji obračun pregledov v primeru naknadne izvedbe preiskav (obremenitveno testiranje in ultrazvok srca). ZZZS namreč ugotavlja, da izvajalci v dejavnosti MDPŠ v primeru naknadne izvedbe preiskave ponovno obračunajo pregled, čeprav ta ni bil izveden.
Spremembe se na predlog ZZZS uporabljajo od:
· 1. 9. 2026 za spremenjenji šesti odstavek 8. člena sklepa s Prilogo 2.15. in Prilogo 2.15a. ZZZS ugotavlja napačne obračune v dejavnosti medicine dela, prometa in športa, zato se predlaga uporaba določbe glede omejitve obračuna že s 1. 9. 2026,
· 1. 1. 2027 za Prilogo 2.1. Seznam storitev splošnih ambulant ter dispanzerjev za otroke in šolarje za storitve:
· K0060 Timski posvet – krajši,
· K0061 Timski posvet – daljši,
· K0070 Predhodni in obdobni preventivni zdravstveni pregled registriranega športnika,
· K0071 Kontrolni preventivni zdravstveni pregled registriranega športnika,
· K0072 Kardiopulmonalno obremenitveno testiranje registriranega športnika,
· K0073 Ultrazvok srca pri registriranem športniku. 

Finančnih posledic ni.
3. Splošne ambulante ter dispanzerji za otroke in šolarje, splošne ambulante v DSO, turistične ambulante, dispanzerji za otroke in šolarje v drugih zavodih, NMP (sprememba opisov nekaterih storitev) – Priloga 2.1. in Priloga 2.13.
Spremenita se opisa storitve K0060 Timski posvet – krajši in storitve K0061 Timski posvet – daljši z navedbo omejitve glede obračuna obeh storitev. Storitvi sta namenjeni obračunu udeležbe zdravnika (največkrat pediatra) na centru za socialno delo ali na sodišču zaradi otrok in mladostnikov z vedenjskimi težavami. Zdravnik se posveta udeleži kot poznavalec zdravstvenega stanja otroka oziroma mladostnika. Storitvi pa ni mogoče obračunati v primeru posveta zdravnika z drugim zdravstvenim osebjem znotraj iste ustanove ali zdravstvenim osebjem iz različnih ustanov (npr. zdravnik in sestra, zdravniki med seboj, zdravnik s psihologom itd.). Spremembi opisov pomenita omejitev, s katero se dopolnjujeta opisa obeh storitev.

Glede na enakovrstni prilogi dosedanjega sklepa se zato v:
· Prilogi 2.1. Seznam storitev splošnih ambulant ter dispanzerjev za otroke in šolarje,
· Prilogi 2.13. Seznam storitev v splošnih ambulantah v DSO, turističnih ambulantah, dispanzerjih za otroke in šolarje v drugih zavodih, NMP
spremenita opisa storitev:
· K0060 Timski posvet – krajši,
· K0061 Timski posvet – daljši.
Spremenjena opisa obeh storitev se začneta uporabljati 1. 1. 2027, do takrat pa se za ti dve storitvi uporabljata opisa iz Priloge 2.1. oziroma Priloge 2.13. dosedanjega sklepa. Preostali del Priloge 2.1. sklepa (z dodano izjemo glede storitev  iz 2. točke te obrazložitve) in preostali del Priloge 2.13. sklepa se uporablja od uveljavitve tega sklepa.
Finančnih posledic ni.
4. Razvojne ambulante (sprememba opisov storitev, nove storitve, ukinitev storitev) – Priloga 2.10., Priloga 2.11., Priloga 2.12., Priloga 5.2. in Priloga 5.11. ter 8. člen sklepa
Delo v razvojnih ambulantah s centrom za zgodnjo obravnavo otrok se je v zadnjih štirih letih, odkar deluje ta organizacijska oblika v zdravstvenih domovih, opazno spremenilo, predvsem v smeri bolj celostne, multidisciplinarne in družinsko usmerjene obravnave otrok. Po uveljavitvi sistema zgodnje obravnave se je veliko razvojnih ambulant preoblikovalo v centre, kjer otroka ne obravnava le razvojni pediater, ampak celoten strokovni tim. Močno se je okrepilo timsko delo, zato je obravnava bolj usklajena, cilji posameznih strokovnjakov pa se načrtujejo skupaj. Večji poudarek je na zgodnjem odkrivanju težav, več je vključevanja staršev, ki so aktivni člani procesa in povezovanja z vrtci in šolami.
Spremembam v zagotavljanju zdravstvenih storitev zavarovanim osebam morajo slediti tudi podlage za obračun opravljenega dela. ZZZS je tako na predlog predstavnikov strok, ki sestavljajo multidisciplinarni tim v razvojni ambulanti, prenovil sezname storitev, ki se uporabljajo za obračun dela v razvojnih ambulantah. Storitve se spreminjajo pri vseh članih tima: razvojni pediater, psiholog, specialni pedagog, delovni terapevt, fizioterapevt, logoped, klinični psiholog, klinični logoped, socialni delavec in storitve v programu Hanen.
Cilj prenove je poenotenje storitev med člani tima, uvedba novih storitev za obračun novih oblik dela (npr. sodelovanje v skupnosti) in uskladitev s storitvami v centrih za duševno zdravje otrok in mladostnikov, v katerih delo opravljajo zdravstveni delavci enakih poklicev kot v razvojnih ambulantah.
Nove storitve za obračun se v razvojnih ambulantah uvajajo iz naslednjih razlogov:
1. Storitev Sodelovanje v skupnosti (velja za vse člane tima) je temelj učinkovite zgodnje obravnave, saj povezuje zdravstvene, vzgojno-izobraževalne in socialne službe z družinami. Izvajanje teh storitev bo omogočilo ustreznejše napotovanje v razvojne ambulante s strani pediatrov, kar pomeni manj neustreznih in nepotrebnih obravnav tako v razvojnih ambulantah kot tudi na primarni ravni zdravstvene dejavnosti. Uvedba storitve bo zmanjšala obseg individualnih svetovanj, saj omogoča izvajanje strokovnih aktivnosti na skupinski ravni. Kadar se strokovna vsebina posreduje hkrati več staršem ali strokovnim delavcem vrtca oziroma šole (npr. predavanje, izobraževanje, svetovanje ali usklajevanje), je mogoče z eno izvedeno storitvijo obravnavati potrebe več otrok hkrati. Takšen način dela je strokovno utemeljen, učinkovitejši in prispeva k večji dostopnosti storitev.
2. Storitev za obračun triažnega pregleda (velja za vse člane tima) bo vsebinsko zapolnila vrzel na področju dejavnosti, ki jo izvede član tima ob prejemu napotitve oziroma sprejemu pacienta v čakalno vrsto. Dejavnost zajema kratek prejem informacij s strani razvojnega pediatra in/ali ostalih članov tima glede napotnega vprašanja. Vključuje tudi stik s starši glede prejema napotitve in dogovor glede morebitnih drugih obravnav. Z novo storitvijo se bo zmanjšal obseg timskih posvetov in posvetov s pacientom. Učinkovita triaža posledično zniža tudi število obravnav v drugih enotah.
3. Storitev pediatrov za obračun UZ otroške glave bo prinesla prihranek na sekundarni ravni zdravstvene dejavnosti, ker bo manj napotitev. Poleg tega je čimprejšnji UZ glave pri novorojencu ključnega pomena.
4. Storitev delovnih terapevtov za obračun pregleda dokumentacije bo v določeni meri nadomestila storitve, ki so jih delovni terapevti doslej obračunali v primeru, ko je bilo pred prvim obiskom otroka potrebno pregledati zdravstveno dokumentacijo oziroma kadar so starši prinesli otrokove izvide. Pregled in analiza te dokumentacije sta pomembna za ustrezno načrtovanje delovnoterapevtske obravnave. Z uvedbo nove storitve se bo predvidoma zmanjšalo obračunavanje storitev posvetov s pacientom.
5. Storitev psihologov in kliničnih psihologov za obračun skupinske obravnave družine vsebinsko pokrije vrzel med storitvijo psihoedukacije in skupinsko terapijo, saj zajema bolj poglobljeno obravnavo, kot je psihoedukacija, na drugi strani pa nova storitev zajema delo z družinami, medtem ko skupinska terapija zajema delo s pacienti, torej otroki. V okviru storitve lahko več družin hkrati prejme strukturirano, na dokazih temelječo intervencijo, kar povečuje dostopnost storitev in racionalizira obremenitev članov tima. Z uvedbo nove storitve se bo predvidoma zmanjšal obseg skupinske terapije, psihoedukacije v skupini in individualne psihoedukacije.
6. Storitvi fizioterapevtov za krajše fizioterapevtsko ocenjevanje: ena storitev bo delno nadomestila daljše fizioterapevtsko ocenjevanje, druga storitev pa se bo uporabila v primeru, ko je potrebno, da pri obravnavi otroka sodelujeta dva fizioterapevta (npr. zaradi teže otroka ali vedenjske motnje). Poleg tega se v seznam fizioterapevtskih storitev dodaja nova storitev za obračun specialne fizioterapevtske obravnave za primere, ko je potrebno, da pri obravnavi sodelujeta dva fizioterapevta.
Dosedanje storitve v razvojnih ambulantah se spreminjajo iz naslednjih razlogov:
· opisi storitev so skladnejši z današnjo vsebino dela v razvojnih ambulantah,
· v opise storitev so dodana izključevanja z drugimi storitvami, kar bo omogočilo pravilnejši obračun.
Višji časovni normativi in posledično cene storitev: v času od uvedbe seznama storitev pred štirimi leti se je izkazalo, da določenih storitev ni mogoče v povprečju izvesti po dosedanjem normativu (to sta storitvi pediatra za obračun pregleda otroka s kompleksnimi težavami in triažni pregled). Povečanje časovnega normativa delovnoterapevtskih obravnav pa je posledica vključitve časa za pripravo materiala in časa za edukacijo oziroma svetovanje staršem v čas obravnave otroka.
V Prilogo 2.10. Seznam storitev razvojnih ambulant s centrom za zgodnjo obravnavo otrok tega sklepa niso vključene dosedanje storitve, ki so bile razdeljene po trajanju (npr. krajša, srednja, daljša), namesto njih pa se uvaja storitev z enim oziroma največ dvema trajanjema.
V Prilogo 2.10. Seznam storitev razvojnih ambulant s centrom za zgodnjo obravnavo otrok niso več vključene storitve logopedov in kliničnih logopedov, ker so te vključene v Prilogo 5.2. Seznam logopedskih storitev, zato se v četrti odstavek 8. člena doda nova četrta alineja.
Upoštevajo se redakcijski popravki z namenom, da se odpravijo slovnične napake.
Glede na enakovrstne priloge dosedanjega sklepa se v skladu z obrazloženim spremenijo naslednje priloge sklepa:
· Priloga 2.10. Seznam storitev razvojnih ambulant s centrom za zgodnjo obravnavo otrok,
· Priloga 2.11. Seznam storitev razvojnih ambulant s centrom za zgodnjo obravnavo otrok – program Hanen (klinični logoped),
· Priloga 2.12. Seznam storitev razvojnih ambulant s centrom za zgodnjo obravnavo otrok – program Hanen (logoped),
· Priloga 5.2. Seznam logopedskih storitev,
· Priloga 5.11. Seznam storitev specialnih in rehabilitacijskih pedagogov.
Četrti odstavek 8. člena sklepa ter navedene priloge se na predlog ZZZS začnejo uporabljati s 1. 1. 2027. Do takrat se uporablja četrti odstavek 8. člena dosedanjega sklepa in enakovrstne priloge dosedanjega sklepa.
Finančne posledice so ocenjene na 0,3 mio. EUR letno. Sredstva bodo zagotovljena v finančnem načrtu ZZZS za leto 2027.
III. Specializirana zdravstvena dejavnost
1. Onkologija, abdominalna kirurgija, gastroenterologija, pediatrija in zdraviliško zdravljenje (ukinitev storitev) – Priloga 3.1., Priloga 3.11. in Priloga 6.1.
S 1. 7. 2026 je bila uvedena nova specialistična zunajbolnišnična zdravstvena dejavnost klinična prehrana (gl. obrazložitev 10. točke tega dela). Zato se iz vseh dejavnosti ukinja možnost obračuna dosedanjih dveh storitev, vezanih na klinično prehrano.
Glede na enakovrstne priloge dosedanjega sklepa zato v:
· Prilogi 3.1. Seznam storitev specialistične zunajbolnišnične zdravstvene dejavnosti,
· Prilogi 3.11. Seznam dodatnih ambulantnih specialističnih storitev onkologije,
· Prilogi 6.1. Seznam storitev zdraviliškega zdravljenja
nista več določeni storitvi:
· 91501 Klinična prehrana – začetna obravnava,
· 91502 Klinična prehrana – nadaljnja obravnava.
Sprememba se uporablja od 1. 7. 2026 (peta in šesta alineja drugega odstavka 244. člena Uredbe 2026). Ker je začetek uporabe določen z uredbo, se ne določa še v 23. členu sklepa.
Finančnih posledic v smislu manjših odhodkov ZZZS zaradi ukinitve teh storitev ni, saj bodo izvajalci namesto teh storitev opravljali druge storitve dejavnosti abdominalne kirurgije, gastroenterologije, pediatrije in dejavnosti zdravilišč v okviru prestrukturiranja znotraj programov. Uredba 2026 ne določa znižanja finančnih sredstev za te dejavnosti.
2. Dermatologija (redakcijski popravek storitve) – Priloga 3.12.
Upravni odbor je na prejšnji seji že sprejel spremembe opisov storitve DER001. Pri objavi v okrožnici je bila ugotovljena slovnična napaka opisa storitve, ki se redakcijsko odpravlja. Popravek ne pomeni novosti glede obračunavanja storitve niti ne predstavlja novih pravil obračunavanja.
Glede na enakovrstno prilogo dosedanjega sklepa se zato v Prilogi 3.12. redakcijsko popravi opis storitve:
· DER001 Celotni pregled.
Sprememba se na predlog ZZZS uporablja od 1. 9. 2026, da se napaka čim prej odpravi.
Finančnih posledic ni.
3. Revmatologija (sprememba opisov nekaterih storitev) – Priloga 3.15.
Dolgi opisi se spremenijo na podlagi ugotovitev iz nadzorov, ker v dosedanjih opisih storitev ni bilo jasno navedeno, v primeru katerih zdravil se storitve lahko obračunavajo in da je treba aktivnosti zapisati v zdravstveno dokumentacijo. Spremembe opisov storitev so usklajene s stroko.
Glede na enakovrstno prilogo dosedanjega sklepa se zato v Prilogi 3.15. Seznam storitev specialistične zunajbolnišnične zdravstvene dejavnosti revmatologije spremenijo opisi storitev:
· REV001 Celotni pregled,
· REV002 Delni pregled,
· REV004 Obravnava bolnika – DMS.
Za spremenjene storitve se do 1. 1. 2027 uporabljajo storitve iz enakovrstne priloge dosedanjega sklepa, druge storitve iz Priloge 3.15. se uporabljajo od uveljavitve sklepa. 
Finančnih posledic ni.
4. Otorinolaringologija (sprememba opisa storitve) – Priloga 3.18.
[bookmark: _Hlk241309083]Z Uredbo 2026 (35. točka prvega odstavka 82. člena) je bil zaradi na novo opredeljene pravice do menjave ali vstavitve govorne proteze v dejavnosti otorinolaringologije določen nov ločeno zaračunljiv material Q0364 Govorna proteza, ki ga izvajalci lahko obračunavajo poleg storitve ORLSPEC049 Menjava trahealne kanile. Zaradi jasnejše povezave obračuna novega ločeno zaračunljivega materiala Govorna proteza s storitvijo ORLSPEC049 Menjava trahealne kanile, se na predlog ZZZS spremeni opis storitve ORLSPEC049 tako, da je to možno obračunati tudi v primeru vstavitve ali menjave govorne proteze.
Glede na enakovrstno prilogo dosedanjega sklepa se zato v Prilogi 3.18. spremeni opis storitve:
· ORLSPEC049 Menjava trahealne kanile.
Sprememba se uporablja od 1. 5. 2026 (prva alineja prvega odstavka 244. člena Uredbe 2026). Ker je začetek uporabe določen z uredbo, se ne določa še v 23. členu sklepa.
Finančnih posledic ni.
5. Mobilni paliativni tim (sprememba opisov nekaterih storitev, nove storitve, ukinitev storitve) – Priloga 3.20.
Na podlagi zaporedne številke 10 v tabeli iz prvega odstavka 97. člena Uredbe 2026 je prenovljen model vrednotenja programa mobilnih paliativnih timov za odrasle (dejavnost 241 279).
Spremembe so se uvedle zaradi:
· uskladitve vrednotenja programa z normativno določeno kadrovsko sestavo zdravstvenega tima,
· uskladitve strukture storitev z dejanskim obsegom in zahtevnostjo izvajanja,
· zagotavljanja enakomerne regionalne dostopnosti do specializirane paliativne oskrbe,
· povečanja zmogljivosti programa glede na potrebe prebivalstva.
Glede na enakovrstno prilogo dosedanjega sklepa se zato v Prilogi 3.20. Seznam storitev mobilnega paliativnega tima:
a) [bookmark: _Hlk227910171]pri večini dosedanjih storitev spreminjajo opisi in/ali kadrovski oziroma časovni normativi. Pri storitvah MPT005 Telefonski paliativni posvet – krajši, MPT006 Telefonski paliativni posvet – daljši in MPT007 Obravnava v oddaljenem kraju se hkrati spreminjata tudi oznaka količine in največje dovoljeno število storitev na obravnavo;
b) uvajajo nove storitve:
· MPT046 Preveza CVK/PICC (osrednjih venskih katetrov),
· MPT047 Prebrizgavanje CVK/PICC,
· MPT048 Oskrba maligne rane,
· MPT049 Telefonska konzultacija o bolniku v paliativni oskrbi med zdr. delavci brez prisotnosti bolnika,
· MPT050 Multidisciplinarni sestanek o paliativni oskrbi bolnika,
· MPT051 Psiho-socialna podpora bolniku oz. svojcem;
c) ukinja dosedanja storitev MPT011 Timski posvet v ustanovi-razširjeni konzilij zdravnikov in negovalnega osebja.
Spremembe se uporabljajo od 1. 5. 2026 (tretji odstavek 32. člena novele Uredbe 2026). Ker je začetek uporabe določen z uredbo, se ne določa še v 23. členu sklepa.
Za te spremembe se na podlagi zaporedne številke 10 v tabeli iz prvega odstavka 97. člena Uredbe 2026 s finančnim načrtom ZZZS zagotavljajo sredstva v višini 354.479 EUR letno.
6. Paliativna oskrba otrok (sprememba opisov vseh storitev, nove storitve) – Priloga 3.22.
Na podlagi zaporedne številke 11 v tabeli iz prvega odstavka 97. člena Uredbe 2026 je prenovljen model vrednotenja programa paliativne oskrbe otrok (dejavnost 241 291), ki med drugim širi možnost obračunavanja teh storitev iz terciarne tudi na sekundarno raven zdravstvene dejavnosti.
Spremembe se uvajajo zaradi:
· uskladitve vrednotenja programa z normativno določeno kadrovsko sestavo zdravstvenega tima,
· uskladitve strukture storitev z dejanskim obsegom in zahtevnostjo izvajanja,
· zagotavljanja enakomerne regionalne dostopnosti do specializirane paliativne oskrbe,
· povečanja zmogljivosti programa glede na potrebe prebivalstva.
Glede na enakovrstno prilogo dosedanjega sklepa se zato v Prilogi 3.22. Seznam storitev paliativne oskrbe otrok:
a) spreminjajo kratki in dolgi opisi:
· vseh storitev,
· spreminjajo kadrovski normativi za večino storitev (izjema so storitve POO005, POO006 in POO008, kjer teh sprememb ni) in
· uvajajo časovni normativi za vse storitve;
b) uvajajo nove storitve:
· POO019 Obravnava v oddaljenem kraju zdravnika specialista na terciarni ali sekundarni ravni,
· POO020 Obravnava v soboto, nedeljo, na praznik ali ponoči na terciarni ali sekundarni ravni,
· POO023 Socialna podpora staršem oz. svojcem, vključno s sorojenci - na terciarni ali sekundarni ravni,
· POO024 Izdaja potrdila, dodatnega mnenja ali priporočila na terciarni ali sekundarni ravni.
Spremembe se uporabljajo od 1. 5. 2026 (tretji odstavek 32. člena novele Uredbe 2026). Ker je začetek uporabe določen z uredbo, se ne določa še v 23. členu sklepa.
Za te spremembe se na podlagi zaporedne številke 11 v tabeli iz prvega odstavka 97. člena Uredbe 2026 s finančnim načrtom ZZZS zagotavljajo sredstva v višini 4.173 EUR letno.
7. Kardiologija (redakcijski popravek opisa storitev) – Priloga 3.23.
Redakcijsko se popravita opisa storitev KAR001 Celotni pregled in KAR 040 Edukacija pacienta – DMS zaradi slovničnih napak. Popravki ne pomenijo novosti glede obračunavanja storitev, niti ne predstavljajo novih pravil obračunavanja.
Glede na enakovrstno prilogo dosedanjega sklepa se zato v Prilogi 3.23. Seznam storitev specialistične zunajbolnišnične zdravstvene dejavnosti kardiologije redakcijsko popravita opisa storitev:
· KAR001 Celotni pregled,
· KAR040 Edukacija pacienta – DMS.
Spremembi se na predlog ZZZS uporabljata od 1. 9. 2026, da se napaka čim prej odpravi.
Finančnih posledic ni.
8. Diabetologija (redakcijski popravek opisa storitev) – Priloga 3.24.
Redakcijsko se popravita opisa storitve SB010 Meritev gleženjskega indeksa in storitve SB012 Meritev tlaka na palcu zaradi slovničnih napak. Popravki ne pomenijo novosti glede obračunavanja storitev, niti ne predstavljajo novih pravil obračunavanja.
Glede na enakovrstno prilogo dosedanjega sklepa se v Prilogi 3.24. Seznam storitev specialistične zunajbolnišnične zdravstvene dejavnosti diabetologije redakcijsko popravijo opisi storitev:
· SB010 Meritev gleženjskega indeksa,
· SB012 Meritev tlaka na palcu.
Spremembi se na predlog ZZZS uporabljata od 1. 9. 2026, da se napaka čim prej odpravi.
Finančnih posledic ni.
9. Klinična prehrana (nova priloga) – 3. in 11. člen sklepa s Prilogo 3.25.
Na podlagi zaporedne številke 57 v tabeli iz prvega odstavka 98. člena Uredbe 2026 je uveden nov program klinična prehrana na specialistični zunajbolnišnični zdravstveni dejavnosti (256 293). ZZZS je na predlog stroke pripravil nov seznam storitev klinične prehrane, ki se lahko izvaja pri izvajalcih UKC Ljubljana, UKC Maribor, Onkološki inštitut, URI Soča, SB Novo mesto, SB Izola in SB Slovenj Gradec, za kar je bilo predlagano skupno 10 timov.
Na tej podlagi je določena nova Priloga 3.25. Seznam storitev specialistične zunajbolnišnične zdravstvene dejavnosti klinične prehrane (48. točka 3. člena sklepa). V skladu z njo se obračunavajo storitve specialistične zdravstvene dejavnosti na področju klinične prehrane (vsebinsko nova 20. točka drugega odstavka 11. člena sklepa).
Spremembe se uporabljajo od 1. 7. 2026 (peta in šesta alineja drugega odstavka 244. člena Uredbe 2026). Ker je začetek uporabe določen z uredbo, se ne določa še v 23. členu sklepa.
Za program klinična prehrana se na podlagi zaporedne številke 57 v tabeli iz prvega odstavka 98. člena Uredbe 2026 s finančnim načrtom ZZZS zagotavljajo sredstva v višini 2,07 mio. EUR letno.
IV. Zobozdravstvena dejavnost
[bookmark: _Hlk146695217]Kirurški posegi (ukinitev storitve) – Priloga 3.1. in Priloga 4.1.
Na podlagi analize storitev, opravljenih v zobozdravstveni dejavnosti se ukinja storitev 59401 Kriokirurški poseg pri tumorju glave in vratu, dojke, kožnih tumorjev in rektuma, ker se storitev ne obračunava več v nobeni dejavnosti.
Glede na enakovrstni prilogi dosedanjega sklepa zato v:
· Prilogi 3.1. Seznam storitev specialistične zunajbolnišnične zdravstvene dejavnosti,
· Prilogi 4.1. Seznam storitev zobozdravstvene dejavnosti
ni več določena storitev:
· 59401 Kriokirurški poseg pri tumorju glave in vratu, dojke, kožnih tumorjev in rektuma.
Storitev se na predlog ZZZS lahko obračuna, če je opravljena do vključno 30. 9. 2026.
Finančnih posledic ni.
V. Druge zdravstvene dejavnosti
Storitve v fizioterapiji – Priloga 5.1.
RSK za fizioterapijo je predlagal prenovo storitev fizioterapije na primarni in sekundarni ravni zdravstvene dejavnosti. Cilj prenove je poenotenje storitev med različnimi dejavnostmi, v katerih fizioterapevti izvajajo svoje delo. Zato se spreminjajo opisi storitev v ambulantni fizioterapiji, ki so vključene v Prilogo 5.1. Seznam storitev fizioterapije. Spremenjeni opisi storitev ne vplivajo na vsebino storitev niti na njihovo ceno.
Glede na enakovrstno prilogo dosedanjega sklepa se zato v Prilogi 5.1. Seznam storitev fizioterapije spremenijo opisi storitev:
· F0005 Specialna fizioterapevtska obravnava – spec FO,
· F0006 Mala fizioterapevtska obravnava – MFO,
· F0007 Srednja fizioterapevtska obravnava – SFO,
· F0008 Velika fizioterapevtska obravnava – VFO.
Spremembe se na predlog ZZZS začnejo uporabljati s 1. 1. 2027. S tem dnem se začne uporabljati celotna priloga.
Finančnih posledic ni.
VI. Dejavnost nastanitvenih ustanov za bolniško nego
Zdravstvena obravnava v varovanem oddelku SVZ in dodatek za nego osebe z demenco v domovih za starejše (sprememba členov, nova priloga) – 3. in 18. člen sklepa z novo Prilogo 10.2.
· Dodatek za nego osebe z demenco
Na podlagi zaporedne številke 9 v tabeli iz prvega odstavka 102. člena Uredbe 2025 in na podlagi Priloge 1 druge novele Uredbe 2025 je uveden nov dodatek za delo z osebami z demenco v domovih za starejše.
Na tej podlagi je določena nova Priloga 10.2. Seznam storitev zdravstvene nege v dejavnosti nastanitvenih ustanov za bolniško nego in dnevnega varstva v socialnih zavodih (76. točka 3. člena sklepa). V skladu z njo se obračunavajo storitve nastanitvenih ustanov za bolniško nego in dnevno varstvo v socialnih zavodih (vsebinsko nov drugi odstavek 18. člena sklepa).
Ta priloga obsega storitve zdravstvene nege v dejavnosti nastanitvenih ustanov za bolniško nego v socialnih zavodih. V to prilogo se doda nova storitev:
· E0916 Dodatek za nego osebe z demenco.
Sprememba se uporablja od 1. 5. 2025 (Priloga 1 druge novele Uredbe 2025). Ker je začetek uporabe določen z uredbo, se ne določa še v 23. členu sklepa.
Za ta dodatek za nego oseb z demenco se na podlagi zaporedne številke 9 v tabeli iz prvega odstavka 102. člena Uredbe 2025 s finančnim načrtom ZZZS zagotavljajo sredstva v višini 2,52 mio. EUR letno oziroma 1,68 mio. EUR v letu 2025. Za obračun storitev, opravljenih od 1. 5. 2025 do 31. 12. 2025, so domovi za starejše posredovali ZZZS podatke o številu dni zdravstvene nege oseb z demenco. Na osnovi prejetih podatkov so bila pripadajoča sredstva vključena v končni letni obračun za leto 2025.
· Zdravstvena obravnava v varovanem oddelku SVZ
Zakon o duševnem zdravju (Uradni list RS, št. 77/08, 46/15 – odl. US, 44/19 – odl. US, 109/23, 136/23 – ZIUZDS in 91/25 – ZUOPCSD) ureja nadzorovano zdravstveno obravnavo brez privolitve zavarovane osebe, kadar ta zaradi duševne motnje ali upada kognitivnih funkcij ni sposobna skrbeti zase in ogroža sebe ali druge. Obravnava poteka na podlagi sklepa pristojnega sodišča, na predlog pooblaščenega psihiatra. Poleg kadrovskih pogojev morajo izvajalci izpolnjevati tudi prostorske, tehnične in organizacijske pogoje iz 5.c člena tega zakona. Ti vključujejo varnostne, bivalne in funkcionalne standarde, ki omogočajo izvajanje zdravstvene obravnave v varovanih oddelkih, umeščenih v socialnovarstvene zavode. Izvajalec mora ZZZS sporočiti, da izpolnjuje pogoje za izvajanje teh storitev (sklep o verifikaciji oddelka in seznam kadrov v skladu s Prilogo 13 Uredbe 2026).
Na podlagi zaporedne številke 1 v tabeli iz prvega odstavka 97. člena Uredbe 2026 sta v socialnovarstvenih zavodih, ki imajo verificirane varovane oddelke, uvedeni novi storitvi, ki sta vključeni v Prilogo 10.2. Seznam storitev zdravstvene nege v dejavnosti nastanitvenih ustanov za bolniško nego in dnevnega varstva v socialnih zavodih:
· E0903 Zdravstvena obravnava v varovanem oddelku SVZ – osebe z duševnimi motnjami oziroma več motnjami,
· E0904 Zdravstvena obravnava v varovanem oddelku SVZ – osebe z upadom kognitivnih funkcij.
Ti storitvi se uporabljata od 1. 4. 2026 (šesta alineja tretjega odstavka 243. člena Uredbe 2026 in Priloga 1 Uredbe 2026). Ker je začetek uporabe določen z uredbo, se ne določa še v 23. členu sklepa.
Za ti dve storitvi se na podlagi zaporedne številke 1 v tabeli iz prvega odstavka 97. člena Uredbe 2026 s finančnim načrtom ZZZS zagotavljajo sredstva v višini 5.689.297 EUR v letu 2026 oziroma 21.673.512 EUR letno.
VII. Lekarniška dejavnost
Zahtevnejše storitve izdaje zdravil in kognitivne storitve (sprememba opisov nekaterih storitev) – Priloga 7.1.
ZZZS je v sodelovanju z Lekarniško zbornico Slovenije spremenil nekatere dolge opise storitev v Prilogi 7.1. Seznam storitev lekarniške dejavnosti, in sicer zaradi celovitosti in jasnosti ureditve ter notranje terminološke uskladitve opisov.
Dodatno je spremenjen dolgi opis storitve s šifro 75012 kPUZ na način, da se storitev sme izvesti tudi po predhodni obravnavi v ambulanti farmacevtskega svetovanja, saj je ta sprememba pomotoma izpadla v Sklepu o obračunavanju zdravstvenih storitev, št. 0072-6/2025-DI/4 z dne 15. 5. 2025.
Glede na enakovrstno prilogo dosedanjega sklepa se zato v Prilogi 7.1. Seznam storitev lekarniške dejavnosti spremenijo opisi storitev:
· 74010 Izdaja zdravila brez intervencije,
· 74011 Izdaja zdravila z intervencijo,
· 75010 pOKZ,
· 75011 PUZ,
· 75012 kPUZ,
· 75013 Intervencija s preklicem recepta.
Spremembe se na predlog ZZZS začnejo uporabljati z uveljavitvijo sklepa.
V finančnem načrtu ZZZS so že načrtovana sredstva za leto 2026 tudi za spremembe teh storitev, ocenjuje se, da bo v dveh mesecih za te storitve potrebno  zagotoviti 10.000€.
VIII. Medicinski pripomočki
Aplikacije MP (sprememba člena, nove storitve, sprememba opisov nekaterih storitev, ukinitev storitev) – 21. člen in Priloga 8.1.
· 21. člen sklepa (sprememba člena)
Dosedanji sklep je v 21. členu določal, da gre za obračunavanje storitev, ki so vezane na zagotovitev zahtevnejših medicinskih pripomočkov (v nadaljnjem besedilu: MP). Z vsebinsko spremembo 21. člena sklepa se ureditev usklajuje z ureditvijo iz Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, 159/21 – ZZVZZ-P, 183/21, 196/21 – ZDOsk, 142/22 – odl. US, 163/22, 124/23, 82/24, 102/25 in 601/26; v nadaljnjem besedilu: Pravila OZZ).
Pri navedenih storitvah namreč ne gre za storitve, ki so potrebne za zagotavljanje zahtevnejših MP, temveč za storitve, ki so potrebne za zagotavljanje MP, pri katerih je potrebna timska obravnava zavarovane osebe:
· zahtevnejši MP (214. člen Pravil OZZ) je tisti, do katerega ima zavarovana oseba pravico, če ga zavarovani osebi odobri imenovani zdravnik. Vsi zahtevnejši MP niso tudi MP, pri katerih je potrebna timska obravnava zavarovane osebe, in za katere velja Priloga 8.1. sklepa;
· MP, pri katerem je potrebna timska obravnava zavarovane osebe (tretji do peti odstavek 212. člena Pravil), pa je tisti, ki ga predpiše ustrezno usposobljeni napotni zdravnik s timom sodelavcev, v katerega so vključeni vsaj usposobljen zdravnik specialist, usposobljen delovni terapevt ali fizioterapevt in usposobljen inženir ortopedske tehnike. Opravljene naloge posameznih članov tima v zvezi z ugotovitvijo zdravstvenega in funkcionalnega stanja ter v povezavi s tem zahtev, ki jih mora izpolnjevati MP, se dokumentirajo v zdravstveni dokumentaciji zavarovane osebe. Pooblaščene zdravnike za predpisovanje teh MP lahko predlaga izvajalec na sekundarni ali terciarni ravni zdravstvene dejavnosti, ki ima usposobljen tim, določi pa jih generalni direktor ZZZS.
Glede na obrazloženo se sklep uskladi z veljavno ureditvijo zagotavljanja MP, kakor jo določajo Pravila OZZ, in sicer tako, da ureditev 21. člena sklepa velja za MP, pri katerih je potrebna timska obravnava zavarovane osebe.
Glede samega načina obračunavanja storitev se člen vsebinsko ne spreminja, saj se tudi v prihodnje na podlagi 21. člena sklepa:
· za prvi pregled pri zdravniku specialistu zaradi predpisa tega MP lahko obračuna največ srednje obsežen pregled, začetno ali celotno ambulantno specialistično oskrbo in morebitno evalvacijo možnosti za aplikacijo MP v skladu s Seznamom storitev specialistične zunajbolnišnične zdravstvene dejavnosti v Prilogi 3.1. tega sklepa,
· celotna nadaljnja obravnava zdravstvenega tima, ki je potrebna za zagotovitev tega MP, obračuna z aplikativnimi točkami v skladu s Seznamom storitev aplikacije medicinskih pripomočkov v Prilogi 8.1. sklepa.
Sprememba samega 21. člena sklepa začne veljati z uveljavitvijo sklepa, medtem ko se Priloga 8.1. uporablja od 1. 11. 2026.
· Priloga 8.1. (nove storitve, sprememba opisov nekaterih storitev, ukinitev storitev)
Predpis protez (MP, ki se predpisujejo na naročilnico) s šiframi in nazivi vrst je v uporabi od 22. 1. 2022 na podlagi Sklepa o spremembah in dopolnitvah Sklepa o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (Uradni list RS, št. 183/21; v nadaljevanju: novela sklepa o ZS MP 2021).
Predlagatelj URI Soča je šele aprila 2026 predlagal nove aplikativne točke za nove proteze. V skladu s tem predlogom so uvedene nove storitve za 48 vrst MP (nekaterih protez za spodnje ude, šifre vrst od 3001 do 3048).
Poleg tega se:
· v skladu z novelo sklepa o ZS MP 2021 posodablja dosedanje opise vrst MP za vrste protez s šiframi 131 do 136, 141 do 148, 153 do 156, 177 do 192,
· v Prilogo 8.1. ne vključi več storitev, ki so bile vezane na vrste protez spodnjih udov, ki so bile ukinjene na podlagi novele sklepa o ZS MP 2021 (gre za vrste protez s šiframi 137 do 140, 149 do 152, 193 in 194).
Glede na enakovrstno prilogo dosedanjega sklepa se Priloga 8.1. Seznam storitev aplikacije medicinskih pripomočkov spremeni tako, da se:
a) dodajo nove storitve,
b) spremenijo opisi nekaterih dosedanjih storitev,
c) ne vključijo nekatere dosedanje storitve.
Spremembe se na predlog ZZZS uporabljajo od 1. 11. 2026.
Na podlagi izdaj protez s šiframi vrste od 3001 do 3048 v letu 2025, za katere se dodajajo nove storitve aplikacij MP, se ocenjuje povečanje odhodkov ZZZS v višini 800 EUR v letu 2026 oziroma 10.000 EUR letno v naslednjih letih. Zaradi spremenjenih opisov dosedanjih storitev ni finančnih posledic.
IX. Dejavnost obvezne socialne varnosti - druge obveznosti ZZZS
1. Cepljenje v ambulantah NIJZ in bolnišnicah (nove storitve) – Priloga 2.9.
· Cepljenje dializnih bolnikov proti hepatitisu B in pnevmokoknim okužbam (novi storitvi)
Pravilnik o določitvi Programa cepljenja in zaščite z zdravili za leto 2026 (Uradni list RS, št. 118/26) določa, da priporočljiva cepljenja, ki se financirajo iz sredstev obveznega zdravstvenega zavarovanja, izvajajo izbrani osebni zdravniki in drugi zdravniki. Za kronične ledvične bolnike je priporočljivo cepljenje proti hepatitisu B in pnevmokoknim okužbam. Da bi razširili dostopnost cepljenja proti hepatitisu B in pnevmokoknim okužbam, se na podlagi Priloge 1 Uredbe 2026 cepljenje dializnih bolnikov proti hepatitisu B in pnevmokoknim okužbam lahko izvaja tudi pri izvajalcih dializne dejavnosti, zaradi česar se v dejavnost 701 825 »Druge obveznosti ZZZS« uvajata novi storitvi.
Glede na enakovrstno prilogo dosedanjega sklepa se zato v Prilogi 2.9. Seznam storitev cepljenja v ambulantah NIJZ in bolnišnicah dodata novi storitvi:
· E0917 Pregled in cepljenje dializnih bolnikov proti hepatitisu B,
· E0918 Pregled in cepljenje dializnih bolnikov proti pnevmokoknim okužbam.
Storitvi se uporabljata od 1. 5. 2026 (tretja alineja prvega odstavka 244. člena Uredbe 2026 in Priloga 1 Uredbe 2026). Ker je začetek uporabe določen z uredbo, se ne določa še v 23. členu sklepa.
Finančnih posledic ni, saj gre samo za možnost, da se pacient namesto na NIJZ cepi pri drugih izvajalcih, kar je z vidika dostopnosti za paciente bolj ugodno.
· Cepljenje proti pnevmokoknim okužbam in pasavcu (novi storitvi)
Pravilnik o določitvi Programa cepljenja in zaščite z zdravili za leto 2026 (Uradni list RS, št. 118/26) določa, da cepljenje proti pnevmokoknim okužbam in pasovcu poleg izbranih osebnih zdravnikov izvajajo tudi drugi zdravniki in ambulante NIJZ.
Na podlagi štiriindvajsete in petindvajsete alineje 1. točke 168. člena Uredbe 2026 sta opredeljeni novi storitvi E0921 in E0922, ki ju uporablja NIJZ.
Glede na enakovrstno prilogo dosedanjega sklepa se zato v Prilogi 2.9. Seznam storitev cepljenja v ambulantah NIJZ in bolnišnicah dodata novi storitvi:
· E0921 Pregled in cepljenje proti pnevmokoknim okužbam (NIJZ),
· E0922 Pregled in cepljenje proti pasovcu (NIJZ).
Storitvi se uporabljata od 1. 5. 2026 (tretja alineja prvega odstavka 244. člena Uredbe 2026 in Priloge 1 Uredbe 2026). Ker je začetek uporabe določen z uredbo, se ne določa še v 23. členu sklepa.
Finančnih posledic ni.
· Cepljenje proti RSV za dojenčke v bolnišnicah (nova storitev)
Pravilnik o določitvi Programa cepljenja in zaščite z zdravili za leto 2026 (Uradni list RS, št. 118/26) določa, da cepljenje proti RSV (respiratorni sincicijski virus) za dojenčke izvajajo tudi bolnišnice. NIJZ je na podlagi Uredbe 2026 in javnega razpisa za nabavo cepiva pridobil cepivo v mesecu septembru 2026 ter seznanil ZZZS, da se lahko v začetku oktobra 2026 (v porodnišnicah in pri pediatrih na primarni ravni zdravstvene dejavnosti) začne z izvajanjem zaščite vseh otrok mlajših od 6 mesecev z dolgodelujočimi monoklonskimi protitelesi (klesrovimab).
Na podlagi zaporedne številke 4 v tabeli iz prvega odstavka 97. člena Uredbe 2026 je za novo cepivo RSV opredeljena nova storitev E0929 Pregled in cepljenje proti respiratornemu sincicijskemu virusu (RSV) za dojenčke v bolnišnicah.
Glede na enakovrstno prilogo dosedanjega sklepa se zato v Prilogi 2.9. Seznam storitev cepljenja v ambulantah NIJZ in bolnišnicah doda nova storitev:
· E0929 Pregled in cepljenje proti respiratornemu sincicijskemu virusu (RSV) za dojenčke v bolnišnicah.
Sprememba se uporablja od 1. 8. 2026 (tretji odstavek 244. člena Uredbe 2026). Ker je začetek uporabe določen z uredbo, se ne določa še v 23. členu sklepa.
Za to cepivo se na podlagi zaporedne številke 4 v tabeli iz prvega odstavka 97. člena Uredbe 2026 s finančnim načrtom ZZZS zagotavljajo sredstva v višini 3.832.828,50 EUR letno oziroma 1,2 mio. EUR v letu 2026
2. Obravnava vlog na komisijah za umetno prekinitev nosečnosti – 3. in 22. člen sklepa z novo Prilogo 30.1.
Na podlagi druge novele Uredbe 2025 in Uredbe 2026 se z vsebinsko novim drugim odstavkom 22. člena sklepa med »dejavnost obvezne socialne varnosti – druge obveznosti ZZZS« dodajo storitve za obravnavo vlog na komisiji prve in druge stopnje za umetno prekinitev nosečnosti. Te storitve se obračunajo v skladu z novo Prilogo 30.1. Seznam storitev za obravnave vlog na komisijah za umetno prekinitev nosečnosti (78. točka 3. člena sklepa). Gre za vloge za umetno prekinitev nosečnosti po desetem tednu nosečnosti in vloge za sterilizacijo in vazektomijo. Te vloge na podlagi Zakona o zdravstvenih ukrepih pri uresničevanju pravice do svobodnega odločanja o rojstvu otrok (Uradni list SRS, št. 11/77, 42/86 in Uradni list RS, št. 70/00 – ZZNPO) obravnavata komisija prve in druge stopnje za umetno prekinitev nosečnosti.
· Obravnava vlog na komisiji I za umetno prekinitev nosečnosti (novi storitvi)
Z drugo novelo Uredbe 2025 (prvi odstavek 15. člena) je pod zaporedno številko 234 v tabeli iz prvega odstavka 103. člena Uredbe 2025 uvedena nova storitev E0913 Obravnava vlog na komisiji za umetno prekinitev nosečnosti. Z novo storitvijo se je financiranje preneslo od upravnih enot na ZZZS.
Ta storitev se je uporabljala od 1. 1. 2026 (prvi odstavek 38. člena druge novele Uredbe 2025). Ker je začetek uporabe določen z uredbo, se ne določa še v 23. členu sklepa.
Za to storitev so na podlagi zaporedne številke 234 v tabeli iz prvega odstavka 103. člena Uredbe 2025 s finančnim načrtom ZZZS zagotovljena sredstva za 2.240 obravnav v višini 83.014,40 EUR letno.
Z Uredbo 2026 se je ureditev obračunavanja storitev obravnave vlog na komisijah za umetno prekinitev nosečnosti spremenila. Na podlagi Priloge 1 Uredbe 2026 se obravnava vlog na komisiji prve stopnje za umetno prekinitev nosečnosti obračunava z dvema ločenima storitvama, od katerih ena velja za umetno prekinitev nosečnosti, druga pa za sterilizacijo in vazektomijo.
Na tej podlagi Priloga 30.1. Seznam storitev za obravnave vlog na komisijah za umetno prekinitev nosečnosti vključuje storitvi:
· [bookmark: _Hlk241308815]E0913 Obravnava vloge na komisiji I za umetno prekinitev nosečnosti - splav,
· [bookmark: _Hlk241308933]E0919 Obravnava vloge na komisiji I za umetno prekinitev nosečnosti - sterilizacija in vazektomija.
Storitvi se uporabljata od 1. 5. 2026 (Priloga 1 Uredbe 2026). Ker je začetek uporabe določen z uredbo, se ne določa še v 23. členu sklepa.
Finančnih posledic ni.
· Obravnava vlog na komisiji II za umetno prekinitev nosečnosti (novi storitvi)
Na podlagi zaporedne številke 1 v tabeli iz prvega odstavka 98. člena Uredbe 2026 se je na ZZZS preneslo financiranje obravnave vlog na komisiji druge stopnje za umetno prekinitev nosečnosti.
Na tej podlagi Priloga 30.1. Seznam storitev za obravnave vlog na komisijah za umetno prekinitev nosečnosti vključuje storitvi:
· E0914 Obravnava vloge na komisiji II za umetno prekinitev nosečnosti - splav,
· E0920 Obravnava vloge na komisiji II za umetno prekinitev nosečnosti - sterilizacija in vazektomija.
Storitvi se uporabljata od 1. 1. 2026 (prvi odstavek 243. člena Uredbe 2026 in Priloga 1 Uredbe 2026). Ker je začetek uporabe določen z uredbo, se ne določa še v 23. členu sklepa. Prenos financiranja na ZZZS je potekal fazno, saj so bile storitve od 1. 1. 2026 do 31. 3. 2026 krite iz državnega proračuna, od 1. 4. 2026 do 30. 4. 2026 je ZZZS za obračun teh storitev začasno uvedel pavšalno financiranje, od 1. 5. 2026 pa se obračunavata navedeni storitvi.
Za ti dve storitvi se na podlagi zaporedne številke 1 v tabeli iz prvega odstavka 98. člena Uredbe 2026 s finančnim načrtom ZZZS zagotavljajo sredstva za 60 obravnav letno v višini 6.153 EUR letno.
Prehodna in končni določbi sklepa
S končnima določbama sklepa (24. in 25. člen) se določa uveljavitev sklepa s sočasnim prenehanjem veljavnosti dosedanjega sklepa. Sklep začne veljati osmi dan po objavi na spletni strani ZZZS, ko preneha veljati dosedanji sklep.
Kljub prenehanju veljavnosti pa se dosedanji sklep še naprej uporablja za obračun tistih storitev, ki bodo opravljene do 1. januarja 2027 in za katere se še ne bodo uporabljale določbe novega sklepa. Kot že predhodno obrazloženo, se na predlog ZZZS nekatere določbe novega sklepa začnejo uporabljati z zamikom, in sicer za storitve, opravljene od vključno 1. januarja 2027. Do začetka uporabe teh določb sklepa (navedenih v tretjem odstavku 23. člena sklepa) se na podlagi četrtega odstavka 23. člena sklepa za obračun enakovrstnih storitev, opravljenih pred 1. januarjem 2027, uporabljajo relevantne določbe dosedanjega sklepa.
Začetek uporabe posameznih določb novega sklepa je odložen do 1. januarja 2027 zaradi pravočasne izvedbe potrebnih prilagoditev pri izvajalcih in ZZZS (priprava okrožnice za izvajalce, ureditev šifrantov in kontrol, nadgradnje informacijskih rešitev pri izvajalcih).
Kot že predhodno obrazloženo pa se posamezne določbe novega sklepa uporabljajo tudi za obračun storitev, ki so opravljene pred njegovo uveljavitvijo. Gre za določbe, katerih začetek uporabe določa uredba, in določbe, katerih povratni začetek uporabe je določil ZZZS zaradi, preprečevanja nadaljnjih zlorab obračunavanja in zaradi vzpostavitve pravne podlage za obračunavanje storitev, ki se že izvajajo.

